Lähettänyt *Laura* klo 22.58\nJannike 30. kesäkuuta 2013 klo 23.54\nHää viikonloppu oli meilläkin,ei tosin oma vaan ystävien.. Noi kymmenen tunnin yöunet aiheuttaa kyllä kateutta! Jostain kumman syystä ite heräsin aamulla hyvin huonovointisena edellis illan meikit naamalla :D\n*Laura* 30. kesäkuuta 2013 klo 23.59\nNo hei, tuohan on onnistuneiden hääjuhlien merkki! :D\nKymmenen tunnin unet oli kyllä ihmeelliset! Oli mahtavaa herätä ensimmäistä kertaa ehkä vuosiin johonkin muuhun kuin herätyskelloon, koiran vouhotukseen tai lasten huhuiluun... Ja vasta klo 9.30!\nHeini 1. heinäkuuta 2013 klo 0.04\nOnnea hääpäivästä! :)\nMeillä oli neljäs hääpäivä tällä viikolla, mutta me molemmat unohdettiin se ihan täysin. Onneksi molemmat unohti, enkä vaan minä :D\n*Laura* 1. heinäkuuta 2013 klo 0.13\nOnnea teillekin! Mekin unohdettiin se virallinen päivä, ehkä kun oli tiedossa että lauantaina asiaa juhlistetaan... Mutta ei se ole niin tarkkaa ! :)\nzirk 1. heinäkuuta 2013 klo 0.04\nVoi, ryöpyt tiietään. Toivottavasti ettevain nukkuneet.\nOnnea teille puupäiväisille. :)\nzirk 1. heinäkuuta 2013 klo 0.06\nPs. Sori, oli pakko heitellä puujalkavitsit ennen kuuteen tuntiin jääviä unia. ;)\n*Laura* 1. heinäkuuta 2013 klo 0.17\nKiitti puujalkavitsistä, ohitan sen myhäillen... :D\nHyvä tietää että ryöppyjä vastaanotetaan muissakin perheissä... Ihan piti miettiä oliko hetken loma sen kymmenen tunnin kiukuttelukonsertin arvoinen...!\nTiia 1. heinäkuuta 2013 klo 0.58\nOnnea hääpäivästä :)\nKymmenen tuntia, voi kuinka hienoa! :). Kivalta tuntuu kyllä pieni irtautuminen omasta arjesta, ja tietää että lapsillakin kaikki menny hyvin. :)\nSängyistä, meillä on veken kalusteesta jatkettava sänky, oisko ny tuotenimeltä ollut emma? Tykkään kyllä, halpa, simppeli, valkoinen, jatkettava ja kotiinkuljetus.\n*Laura* 1. heinäkuuta 2013 klo 9.03\nKiitos! :) Hääpäivä oli mukava, paluu arkeen ja todellisuuteen hieman karu... :)\nItse asiassa olen kovasti googlettanut juuri tuota Emman sänkyä! Se olisi nyt tarjouksessakin... Kiva kuulla jos siitä on hyviä kokemuksia! Minusta Ikeassa ei ollut niin kivoja jatkettavia sänkymalleja, mutta tuo Emma näytti hyvältä...\nTiia 1. heinäkuuta 2013 klo 14.35\nJoo, sänky+patja+kotiinkuljetus, tekikö alle 200€? Lopulta se oli helppo myös koota, ja nopea kuljetuskin muistaakseni oli.\n*Laura* 1. heinäkuuta 2013 klo 14.46\nJoo, sitä luokkaa! Taidanpas tehdä tilauksen ihan hetikohta...!\nnunju 1. heinäkuuta 2013 klo 15.52\n*Laura* 1. heinäkuuta 2013 klo 16.19\nvahteristonemantä 1. heinäkuuta 2013 klo 20.46\nOnnea hääpäivän johdosta ja hienoa, että järjestitte parisuhdeaikaa! Kantsisko tehdä useammin? :) Sitten ei lapsetkaan ehkä kiukuttelisi niin paljoa palatessaan? ;) Vaikka kyllähän ne silti aina kiukuttelee, kokemusta on!\n*Laura* 1. heinäkuuta 2013 klo 22.32\nKiitos! No todellakin katsis tehdä useammin! No on meillä näitä sentään useammin kuin kerran vuodessa, nyt oli kyllä monen monta kuukautta välissä... Enemmän voisi myös panostaa parisuhdeaikaan ihan siinä arjessakin vaikka toki tällainen kunnon irtiotto tekee aina hyvää!\nLeopardikuningatar 2. heinäkuuta 2013 klo 21.44\nMeilläkin on saatu illalla kohdata aika kiukkuinen ja uhmainen pieni mies, kun on jätetty lapsi siskon hoitoon päiväksi. Vaikka toisaalta hän on aivan tätin lumoissa, mutta silti uusi tilanne ottaa koville. Me ei tosin vielä koskaan olla ollut molemmat yhtä aikaa yötä poissa pojan luota. Milloinkahan se mahtaisi koittaa??\n*Laura* 2. heinäkuuta 2013 klo 22.25\nIhan kelailtiin vanhempieni kanssa tänään tuota viime sunnuntain uhmakatastrofia ja todettiin, että se lienee ihan normaalia. Ehkä lapsilla on joku kiukuttelukiintiö, joka ei vaan pääse täyttymään sellaisessa seurassa, jossa täytyy vieraskoreilla. Onneksi tilanne on nyt tasoittunut ja meidän viikko on köynnistynyt mukavasti! :)\nTeillä taisi olla sellainen tilanne, että tukiverkostoa ei juuri ole käytettävissä? No jospa siellä Etelässä voisitte ensi kerralla jättää pojan nukkumaan Anopin hoiviin ja karata miehen kanssa rilluttelemaan? :)


FileTour virus poisto | PC Threats\nPop-up ja ohjelmia, kuten FileTour virus ovat yleensä tapahtuu, koska adware asennettu. Jos mainoksia tai pop-up isännöi sivuston ovat popping näytöllä, olet luultavasti määrittänyt freeware kiinnittämättä huomiota menettelyn, joka saa adware saastuttaa käyttöjärjestelmän. Koska adware saastuttaa hiljaa ja voi työskennellä taustalla, jotkut käyttäjät voi jopa paikalla saastuminen. Mitä mainoksilla tuettu ohjelma tekee on, että se luo invasiivisia pop-up averts mutta koska se ei ole ilkeä tietokoneen infektio, ei pitäisi olla mitään suoraa vahinkoa koneesi. Kuitenkin, se ei tarkoita, että adware ovat vaarattomia, se voi johtaa paljon enemmän vakava saastuminen, jos olisit johtanut haitallisia verkkotunnuksia. Sinun tulisi poistaa FileTour virus koska adware ei tee mitään hyödyllistä.\nAdware hallita hiljainen infektio, se käyttää ilmaisia ohjelmia nippuja tehdä se. Jos sinulla joku, joka usein saa vapaa sitten sinun täytyy olla tietoinen siitä, että, että se saattaa saapua yhdessä ei-toivottuja tarjouksia. Kuten adware, selaimen kaappaajia ja muut mahdollisesti tarpeettomat ohjelmat (PUPs). Käyttäjät, jotka käyttävät Default mode asentaa jotain tulee sallii kaikki lisätyt tarjoaa soluttautua. Sen sijaan valita Etukäteen tai Mukautettuja asetuksia. Nämä asetukset toisin kuin Oletus, avulla voit tarkistaa ja poista kaikki liitetyt kohteet. Suosittelemme aina valita ne asetukset, koska et voi koskaan tietää, mitä saattaa olla vierestä adware.\nVoit helposti nähdä, mainoksilla tuettu ohjelma, infektio, koska jatkuva mainoksia. Onko sinulla hyväksi Internet Explorer, Google Chrome tai Mozilla Firefox, huomaat merkkejä ne kaikki. Joten ei ole väliä mitä selainta haluat, huomaat mainoksia kaikkialla, he vain katoavat, jos poistat FileTour virus. Se ei olisi yllättävää, törmännyt paljon mainoksia, koska tämä on, miten mainonta tuettu ohjelmisto, tehdä tuloja.Adware voi jokainen nyt ja sitten näyttää sinulle pop-up-kannustaa voit hankkia jonkin tyyppinen sovellus, mutta lataamalla tällaista kyseenalainen sivustoja olisi suuri virhe.Valitse virallinen web-sivuja, kun se tulee sovellus lataa, ja lopettaa lataamisen ponnahdusikkunoita ja outo portaaleja. Jos et tiedä, tiedostoja hankittu adware teki mainoksia voi tuoda noin paljon vakavampi infektio. Saatat myös nähdä, että KÄYTTÖJÄRJESTELMÄ toimii hitaampaa kuin normaali, ja selaimen epäonnistuu ladata enemmän säännöllisesti. Suosittelemme voit poistaa FileTour virus koska se vain haittaa.\nVoit poistaa FileTour virus pari tapaa, riippuen kokemuksestasi Tietokoneiden kanssa. Me neuvoja voit saada vakoiluohjelmien poistaminen ohjelmisto FileTour virus irtisanominen jos haluat helpoin tapa. Se on myös mahdollista poistaa FileTour virus manuaalisesti, mutta se voi olla monimutkaisempi, koska sinun täytyy paikantaa missä ad-tuettu sovellus on piilotettu.\nAskel 1. Miten poistaa FileTour virus alkaen Windows?\nAskel 2. Miten poistaa FileTour virus selaimissa?\na) Poista FileTour virus liittyvät sovelluksen Windows XP\nb) Poista FileTour virus liittyvän ohjelman Windows 7 ja Vista\nc) Poista FileTour virus liittyvät sovelluksen Windows 8\nd) Poista FileTour virus alkaen Mac OS X järjestelmä\nKlikkaa FileTour virus liittyvien ohjelmistojen\nValitse FileTour virus liittyvä sovellus\nValitse FileTour virus liittyvä ohjelma\nSovellus, sinun täytyy löytää kaikki epäilyttävät ohjelmat, mukaan lukien FileTour virus. Oikea-klikkaa niitä ja valitse Siirrä Roskakoriin. Voit myös vetämällä ne Roskakoriin kuvaketta Telakka.\na) Poistaa FileTour virus Internet Explorer\nb) Poistaa FileTour virus Mozilla Firefox\nc) FileTour virus poistaminen Google Chrome\nd) FileTour virus poistaminen Edge\nPoistaa FileTour virus ja valitse uusi moottori\nSisu jotta etsiä kaistale ja poistaa FileTour virus\nLopettaa FileTour virus ja valitse uusi palveluntarjoaja


Samsung Galaxy S11 Plus saa todennäköisesti 5 000 mAh:n akun ja 108 MP:n kameran | TechRadar\nSamsung Galaxy S11 Plus saa todennäköisesti 5 000 mAh:n akun ja 108 MP:n kameran\nTeksti Joonas Nurmela, James Rogerson 16 December 2019\nKamera saattaa kuitenkin ottaa vain 12 MP:n kuvia\nSamsung Galaxy S11 Plus saattaa saada selvästi suuremman akun kuin yllä oleva Galaxy S10 Plus. (Image credit: Future)\nOlemme saaneet kuulla jo lukuisia huhuja helmikuussa 2020 julkaistavasta Samsung Galaxy S11 Plussasta. Käytännössä kaikki vuodot viittaavat 5 000 milliampeeritunnin akkuun ja 108 megapikselin kameraan. Sama tieto on saapunut jo niin monesta lähteestä, että pidämme sitä todennäköisenä.\nUusimmat huhut paljastavat kuitenkin lisätietoja kamerasta. Tunnettu vuotaja @UniverseIce kertoo, että 108 MP:n kamera ottaisi käytännössä 12 MP:n kuvia. Idea on tuttu esimerkiksi Motorola One Visionista, joka yhdistää neljä pikseliä yhdeksi suuremmaksi pikseliksi. Suuremmat pikselit keräävät enemmän valoa, joten 48 MP:n muuttaminen 12 MP:ksi parantaa merkittävästi puhelimen hämäräkuvausominaisuuksia.\nSamsungin tapauksessa valmistaja yhdistäisi sen sijaan peräti yhdeksän pikseliä, joten siitä saattaisi tulla äärimmäisen valovoimainen kamera. @UniverseIcen mukaan pikselikoko on 2,4 mikrometeriä, joten pikselit olisivat kasvaneet selvästi Galaxy S10 Plussan 1,4 mikrometrin pikseleistä.\nLue syväluotaava arvostelumme Samsung Galaxy Foldista\nHuhut eivät vielä paljasta, pystyykö kameralla ottamaan 108 megapikselin kuvia. Se on mahdollista jo Xiaomi Mi Note 10:ssä, mutta senkin tapauksessa kuvien oletusresoluutio on 27 megapikseliä.\nEnemmän akkukapasiteettia samassa koossa\nMyös 5 000 mAh:n akusta on tutkinut lisätietoja, sillä The Elecille puhuneet ”teollisuuslähteet” kertovat akun olevan LG Chemin käsialaa.\nSuuremmasta kapasiteetistaan huolimatta akun fyysinen koko ei juuri kasvaisi, sillä akun suojakerroksesta on ilmeisesti onnistuttu tekemään 57 % normaalia pienempi.\nSe olisi merkittävä edistysaskel, sillä uuden tekniikan ansiosta akun kapasiteettia pystyttäisiin kasvattamaan tinkimättä muiden komponenttien tilasta ja kasvattamatta puhelimen ulkomittoja.\nMitään nykyisistä huhuista ei ole vielä vahvistettu virallisesti, joten niihin kannattaa suhtautua vielä varauksella. Puhelimen tarkat tekniset tiedot paljastuvat meille kuitenkin pian, koska Samsungin huhutaan julkaisevan Galaxy S11 -mallistonsa 18. päivä helmikuuta 2020.\nParas Android-puhelin 2019: Valitsimme tasokkaimmat Android-laitteet\nNäin Huawei P40 tekee käyttäjästään paremman valokuvaajan


Helsingin keskustasta kestää vartin verran körötellä junalla Malmin kaupunginosaan. Malmi tunnetaan maailmalla lähinnä lentokentästään, suuresta hautausmaastaan ja romaneistaan. Harvempi ulkopaikkakuntalainen kuitenkaan tuntee Malmin kirkkoa.\nMalmin kirkko on arkkitehti Kristian Gullichsenin suunnitelema ja vuonna 1981 valmistunut kirkko.\nKeskellä Malmia seisoo punatiilinen Malmin kirkko. Malmin päätietä, Kirkonkyläntietä, ajava turisti tuskin arvaisi hyvinkin paljon laatikkoa muistuttavan rakennuksen olevan kirkko. Tasakattoineen ja lasisine ulokkeineen turisti voisi luulla sitä vaikkapa virastotaloksi. Eihän sen katolla ole edes ristiä! Ristin sijaan kirkon katolla pyörii pronssinen kukko tuuliviirinä. Risti on muotoiltu sen sijaan vaaleasta laastista kirkon seinään.\nMiltä kirkko näyttää sitten sisältä? Raskaan metallioven takaa paljastuu lisää tiiltä. Kaikki kirkkosalin seinät on rakennettu punatiilestä. Onneksi sentään penkit ja urut eivät ole tiilestä tehtyjä. Tiilisillä uruilla soittamisesta tulisi tuskin mitään! Kirkon lattia on vaaleaa Nunnanlahden vuolukiveä ja katto tummaa mäntyä. Kirkon penkit ovat vähän toisenlaista mäntyä, nimittäin Pohjois-Amerikasta kotoisin olevaa Oregon-mäntyä.\nKirkossa ei ole lainkaan perinteistä alttaritaulua, vaan seinällä riippuu pronssinen krusifiksi.\nMalmin kirkon erikoisuus on massiivinen seinävaate. Maija Lavosen suunnittelemaan seinävaatteeseen vaihdetaan keskiosan väri sen mukaan, missä vaiheessa kirkkovuotta eletään. Esimerkiksi kirkossa käydessäni väri oli valkoinen. Suurimman osan vuodesta seinävaatteen keskiosassa on vihreä väri. Mustaa väriä käytetään vain pääsiäisenä eli neljänä päivänä vuodessa.\nUrkujen vieressä roikkuu Maija Lavosen suunnittelema seinävaate.\nToinen erikoisuus Malmin kirkossa on se, ettei siinä ole lainkaan perinteistä alttaritaulua. Alttaritaulun sijaan seinällä roikkuu suuri pronssinen krusifiksi eli veistos ristiinnaulitusta Jeesuksesta. Samalla seinällä on myös vuolukivisen saarnastuolin takana kaunis lasimaalaus. Maalaus on vaatimaton ja todella pieni suureen kirkkosaliin.\nNunnanlahden vuolukivestä tehdyn saarnastuolin takana on vaatimaton lasimaalaus.\nKirkkoja kiertäessäni olen todennut, että pienet ja vanhat kirkot ovat niitä kaikkein kauneimpia. Vanha kirkko henkii historiaa ja kirkon pienuus luo tunnelmallisuutta. Valitettavasti Malmin kirkko ei ole kumpaakaan niistä. Malmin kirkkosaliin mahtuu noin 300 henkeä, joka on noin kolme kertaa sen verran kuin Puotilan kappeliin mahtuu. Malmin kirkko valmistui 32 vuotta sitten – historiallisesti siis melkein eilen. Malmin kirkko ei ole ehkä se ensimmäinen kohde, johon turistin kannattaa suunnata kulkunsa. Helsingistä löytyy useita kauniimpia kirkkoja.


Lehtimäen insuliinisurman taustat halutaan salaisiksi\nPerjantai 7.12.2007 klo 12.41\nSuljettuja ovia toivovat sekä uhrien omaiset että epäillyt hoitajat.\nLehtimäellä tapahtuneen epäillyn insuliinisurman taustat näyttävät jäävän suurelle yleisölle hämärän peittoon.\nSekä CP-vammaisen uhrin omaiset että kaksi epäiltyä hoitajaa ovat pyytäneet asian käsittelyä suljetuin ovin. Näillä näkymin myös poliisin keräämä esitutkintamateriaali pysyy salaisena.\nEnsi tiistaina Seinäjoen käräjäoikeudessa alkavan oikeuskäsittelyn puheenjohtajana toimii käräjätuomari Anne Heimola, joka on kuitenkin nihkeä kommentoimaan jutun salaiseksi julistamista etukäteen, joskin hän pitää sitä todennäköisenä.\n- Tässä vaiheessa kysymyksessä on lähinnä valistunut arvaus, sillä minähän en päätä asiaa yksin enkä varsinkaan etukäteen, Heimola sanoo.\n51- ja 35-vuotiaita yöhoitajia syytetään kumpaakin 21-vuotiaan naisen taposta. Vammainen nainen kuoli insuliinimyrkytykseen heinäkuun alussa Lehtimäen opistossa.\nSyyttäjän käsityksen mukaan kuolema oli tahallaan tai tuottamuksellisesti aiheutettu.


Finncomm aloitti suorat lennot Norrköpingiin | Halvat Lennot .fi\nFinncomm aloitti suorat lennot Norrköpingiin\nFinncomm Airlines lentoyhtiö aloitti tänään maanantaina suorat lennot Norrköpingiin Helsinki-Vantaan lentokentältä.\nLennot operoidaan kerran päivässä kuutena päivänä viikossa sunnuntaista perjantaihin yhteistyössä lentoyhtiö Finnairin kanssa.\nJuha-Pekka Pystynen Helsinki-Vantaan lentokentältä toteaa olevansa tyytyväinen lentojen käynnistymisestä Norrköpingiin, joka yhdessä naapurikaupungin Linköpingin kanssa muodostavat Ruotsin neljänneksi suurimman talousalueen.\n”Reitti parantaa ruotsalaisten sujuvia yhteyksiä maailmalle ja erityisesti Aasiaan. Samalla se tarjoaa tehokkaat ja nopeat yhteydet suomalaisille yrityksille yhteen Ruotsin liike-elämän keskuksista” sanoo Pystynen.\nHänen mukaansa ruotsalaiset ovat alkaneet nopeasti käyttää Helsinki-Vantaan lentokenttää Aasian lentojen vaihtoasemana.\nRuotsalaiset ovat Helsinki-Vantaan suurin ulkomaalainen matkustajaryhmä.\nViime vuonna ruotsalaiset tekivät yli puoli miljoonaa lentomatkaa Helsinki-Vantaan lentokentälle.\nFinncomm Airlines on toiminut kotimaisessa lentoliikenteessä jo kymmenen vuotta.\nNorrköpingin reitti on yhtiön ensimmäinen ulkomainen lentokohde, edullisimmillaan lentoliput Norköpingiin saa 49 euroa / suunta.\nRuotsi, Suomi, Uudet reitit


Cinia JGP jatkuu - samalla junioreiden SM-kilpailut | Suomen Tennisliitto\nEtusivu > Uutiset > Cinia JGP jatkuu – samalla junioreiden SM-kilpailut\nCinia JGP jatkuu – samalla junioreiden SM-kilpailut\n2.8.2017 - 17:08\nCinia JGP -kilpailusarja jatkuu tällä viikolla kauden neljännellä osakilpailulla, joka toimii samalla junioreiden SM-kilpailuna. Kotkassa pelaavat 12-vuotiaat ja Lahdessa puolestaan ratkotaan SM-mitalien kohtalo 16-vuotiaiden osalta. SM-kilpailuista jaetaan Cinia JGP -osakilpailun pisteet tuplana.\nSmash-Kotka järjestää 12-vuotiaiden osakilpailun, joka pelataan 3.-6.8.2017. Ottelut on tarkoitus pelata kolmella massa- ja kahdella hiekkatekonurmikentällä. SM-mitalit ratkotaan kaksin- ja nelinpelien lisäksi myös sekanelinpelissä. Kilpailujen karsinnat pelataan torstaina ja perjantaina, ja kaksinpelin pääsarjat alkavat lauantaina.\nLahden Kisapuiston massakentät puolestaan toimivat LVS:n järjestämien 16-vuotiaiden SM-kilpailujen ja Cinia JGP -osakilpailun näyttämönä 4.-8.8.2017. Lahdessakin Suomen mestaruuksista mitellään kaksin- ja nelinpelien ohella sekanelinpelissä. Karsinnat pelataan perjantaina ja lauantaina, ja pääsarjat käynnistyvät lauantaina.\nNaistoimikunta jakaa Vihreitä kortteja hyvästä käytöksestä\nTennisliiton Naistoimikunta jakaa kussakin ikäluokassa yhdelle tytölle ja yhdelle pojalle Vihreän kortin. Kyseessä on 100 euron stipendi, joka annetaan hyvin käyttäytyvälle pelaajalle. Päätöksen stipendin saajasta tekee kilpailunjärjestäjä yhdessä Tennisliiton kanssa.\n12-vuotiaiden SM-kilpailut ja Cinia JGP, 3.-6.8.2017 (Kotka)\n16-vuotiaiden SM-kilpailut ja Cinia JGP, 4.-8.8.2017 (Lahti)\n< Edellinen Seuraava uutinen: WIP Tennis Open… >


Course: Metsäalan työelämäkurssi\nTervetuloa Metsäalan työelämäkurssille!\n2 Töissä metsäalalla\n3 Työelämän pelisäännöt\n4 Työn hakeminen\n5 Työsuhteen solmiminen\n7 Työsuhteen päättäminen\n8 Työttömyyden kohdatessa\nMetsäalan työelämäkurssin toteuttivat yhteistyössä Helsingin yliopisto, Koneyrittäjät ry, Loimu, Meto, Metsäkoulutus ry, Metsäteollisuus ry, Teollisuusliitto, Tredu, Yksityismetsätalouden työnantajat YT ja Työtehoseura. Kurssi toteutettiin Metsämiesten Säätiön rahoituksella.\nKurssin oppimateriaalit ovat vapaasti kaikkien käytettävissä. Kurssin sisällön näet vasemmalla olevasta valikosta.\nJOS haluat tehdä kurssin päätteeksi kertauskokeen, luo itsellesi käyttäjätunnus ja kirjaudu kurssille.\nKun olet tehnyt kertauskokeen ja saanut siitä riittävästi pisteitä, saat käyttäjätunnukseesi liittämääsi sähköpostiin osaamismerkin kurssin suorituksesta.\nSuomalainen työmarkkinajärjestelmä on perustunut sopimiseen ja sovittelemiseen. Tämä merkitsee sitä, että lähes kaikki työelämään liittyvä lainsäädäntö valmistellaan kolmikantaisesti hallituksen sekä työnantaja- ja palkansaajajärjestöjen yhteistyönä. Sopimuksia on tehty pääasiallisesti työmarkkinajärjestöjen kesken, mutta myös siten, että maan hallitus on osallistunut.\nTyömarkkinoilla on työnantajia ja -tekijöitä ja yksityisiä sekä julkisia toimijoita. Töitä voidaan tehdä joko työntekijänä tai yrittäjänä. Silloin, kun työn suorittaa työntekijä, työn tekemisestä sekä siihen liittyvistä työehdoista on määrätty tarkasti eri tason määräyksillä ja sopimuksilla, kuten työehtosopimuksilla ja työsopimuksilla. Yritysten väliset sopimukset työn tekemisestä ja siitä maksettavasta korvauksesta eivät ole yhtä tarkasti määrättyjä. Kolmas tapa tehdä töitä on apurahalla tai stipendillä työskentely. Siinä ei olla työsuhteessa eikä kyse ole varsinaisesta yrittämisestä. Mutta omasta sosiaali- ja eläketurvasta on syytä itse huolehtia varsinkin jos on pidempään apurahatutkijana.\nMetsäalan työmarkkinat muodostuvat kaikista toiminnoista, joissa puuta tuotetaan, korjataan ja kuljetetaan tuotantolaitoksille, jalostetaan tuotteiksi sekä myydään ja toimitetaan asiakkaille eri puolilla maailmaa. Näiden lisäksi metsäalan työmarkkinat käsittävät puuntuotantoa ja työtä metsätiloilla, metsäntutkimusta, luontoarvojen kartoittamista ja suojelua, lain valvontaa sekä metsien eri käyttömuotojen suunnittelua ja yhteensovittamista.\nMetsäalan merkitys Suomen kansantaloudessa on keskeinen, sillä metsäala kattaa hieman yli 20 prosenttia Suomen vientituloista ja se on monessa maakunnassa kantava elinkeino.\nPage: 1File: 1URL: 1\nMetsiä Suomessa on noin 23 miljoonaa hehtaaria, mikä on korkein metsäpinta-alaosuus Euroopassa. Metsistämme yksityisessä omistuksessa on yli 60 prosenttia ja valtiolla noin 26 prosenttia. Osakeyhtiöiden, kuten teollisuuden, omistuksessa on kuusi ja muiden tahojen hallinnassa viisi prosenttia. Suomen metsä- ja kitumaan pinta-alasta 13 prosenttia on suojeltuja ja muutoin rajoitetusti(mm. metsälakikohteet) metsätalouden käytössä.\nMetsät ovat Suomen tärkein uusiutuva luonnonvara. Teollisuuden perusta ovat perinteiset mekaaninen ja kemiallinen puunjalostus, mutta uusia tekniikoita käyttämällä niistä on saatu aivan uudenlaisia sovelluksia. Suomen metsäteollisuuden tuotteet ovat maailmalla kysyttyjä ja ne muodostavat vuodesta riippuen yhden Suomen kolmesta suurimmasta vientialasta.\nMetsänkasvatuksessa ja puunkorjuussa korostuvat puuntuotannon tehokkuuden lisäksi metsien hoito kestävästi. Työ on pitkäjänteistä, sillä siinä on otettava huomioon metsän kasvunopeus ja sen monimuotoisuuden säilyttäminen.\nMetsäteollisuusyritykset ovat suomalaisyrityksistä kansainvälisimpiä ja kuuluvat alallaan maailman suurimpien joukkoon. Ne tarjoavat monipuolisia työtehtäviä niin metsässä, toimistossa kuin tuotantolaitoksissa.\nMetsätaloudessa ja metsäteollisuudessa työskentelee yhteensä noin 54 000 henkilöä, joista metsätaloudessa noin 17 000. Metsäteollisuuden osuus on noin 37 000 henkilöä. Näistä noin 18 000 työskentelee paperiteollisuudessa ja 19 000 puutuoteteollisuudessa sekä noin 9 000 henkilöä huonekalujen valmistuksessa. Näiden lisäksi metsäala työllistää välillisesti noin nelinkertaisen määrän työvoimaa muilla aloilla, kuten esim. logistiikassa tai luontomatkailussa.\nMetsäsektorilla on tarjolla runsaasti erilaisia työtehtäviä ja työnantajia. Puuntuottamisen, -korjuun ja kuljetuksen tehtävissä työskentelevät yleensä ammatillisesta koulutuksesta valmistuneet metsuri-metsäpalvelujen tuottajat, metsäkoneen- ja puutavara-autokuljettajat, mutta myös korkea-asteilla koulutetuille metsätalousinsinööreille ja metsätieteiden maisterille on kysyntää esimerkiksi suunnittelu- ja esimiestehtävissä sekä asiakaspalvelussa. Lisäksi metsäteollisuuden tuotantolaitokset ja metsäteollisuustuotteiden myynti- ja markkinointitehtävät työllistävät metsäalan ammattilaisia. Nämä tehtävät sijoittuvat yksityiselle sektorille, eli työnantajat ovat yksityisiä yrityksiä, yhdistyksiä jne.\nJulkinen sektori työllistää myös metsäalan ammattilaisia. Nämä toimijat ovat mm. valtion ja kuntien tai kuntayhtymien omistamia yrityksiä tai laitoksia. Julkisella sektorilla metsäammattilaiset toimivat esimerkiksi koulutus- ja tutkimustehtävissä tai viranomaistehtävissä valvomassa esimerkiksi metsälain noudattamista. Myös erilaiset metsien monikäyttöön tai suojeluun liittyvät suunnittelutehtävät sijoittuvat usein julkiselle sektorille. Puuntuottamiseen ja -korjuuseen liittyviä tehtäviä julkisella sektorilla tarjoavat valtion metsiä hallinoiva Metsähallitus sekä eräiden kuntien ja kaupunkien metsäomaisuutta hallinoivat osastot.\nYksityisen sektorin työnantajia\nkone- ja kuljetusyritykset\nmetsäpalveluita tarjoavat yritykset\njärjestöt ja säätiöt\nJulkisen sektorin työnantajia\nkuntien ja kaupunkien metsä- ja puisto-osastot\nEsimerkkejä metsäalan työtehtävistä\nTyölainsäädännön lähtökohtana työntekijän suojeluperiaate\nTyölainsäädännössä on pakottavia säännöksiä, joista ei voi sopimuksin poiketa työntekijän vahingoksi. Tällaisia säännöksiä ovat esim. työsuhdeturvasta, määräaikaisen sopimuksen solmimisen edellytyksistä ja yleissitovan työehtosopimuksen määräysten noudattamisvelvollisuudesta.\nTyölainsäädännössä on myös säännöksiä, joista voidaan poiketa työehtosopimuksella, esim. sairausajan palkkaa koskeva säännös ja jotkut työaikoja koskevat säännökset. Näiden lisäksi on lakisäännöksiä, joita sovelletaan ainoastaan, jos muusta järjestelystä ei ole sovittu.\nTyöehtosopimuslailla säädetään työnantajan ja työnantajayhdistyksen sekä työntekijäyhdistyksen oikeudesta sopia työnantajaa ja työntekijöitä velvoittavista ehdoista. Työehtosopimuksilla on sovittu mm. työstä maksettavasta palkasta ja työajoista.\nTyösuhteen ehdot voivat käytännössä määräytyä lain, työehtosopimuksen, työsopimuksen tai muun työpaikalla paikallisesti tehdyn sopimuksen mukaan. Koska sekä lain säännökset että työehtosopimuksen määräykset asettavat vähimmäistason, työntekijän kannalta paremmista ehdoista on aina mahdollista sopia myös alempiasteisin normein, kuten työsopimuksella.\nTyösuhteissa sovellettavat vähimmäistyöehdot määräytyvät lain ja yleissitovan työehtosopimuksen mukaan. Työnantajan on noudatettava vähintään valtakunnallisen, asianomaisella alalla edustavana pidettävän työehtosopimuksen määräyksiä. Valtioneuvoston asettama lautakunta vahvistaa, onko valtakunnallinen työehtosopimus yleissitova.\nTyönantajalla on velvollisuus huolehtia siitä, että saat tarvittavan perehdytyksen työhön. Perehdyttämisellä on tärkeä vaikutus, että työntekijä ei aiheuta vaaraa itselleen eikä muille. Kun saat riittävän perehdytyksen se auttaa sinua oppimaan työtehtäväsi nopeammin ja tiedät mitä sinulta työntekijänä odotetaan.\nTyöelämässä Sinun on tärkeää muistaa\nTee hyvä ensivaikutelma - ole ajoissa\nSelvitä aina mihin aikaan työsi alkaa, jotta et myöhästy. Kännykän kalenteriin on helppo kirjata, mihin aikaan ja kenen luona sinun pitää olla. Muista ilmoittaa heti työpaikalle, jos myöhästyt tai olet sairastunut.\nTee työsopimus kirjallisena\nTee aina kirjallinen työsopimus työnantajasi kanssa, sillä suullisen sopimuksen sisältöä on vaikea todistaa. Lisäksi työsopimus kannattaa tehdä kahtena kappaleena, joista toinen jää sinulle ja toinen työnantajallesi. Sopimuksessa sovitte työn tekemisestä, työstä maksettavasta palkasta, muista eduista ja ehdoista. Muista lukea sopimus tarkkaan, ennen kuin allekirjoitat sen. Metsäsertifiointi edellyttää kirjallista työsopimusta toimintansa piiriin kuuluvilta.\nToimita verokortti työnantajalle\nVerokortti on kortti, jonka verohallinto lähettää kaikille yli 15-vuotiaille postissa, mutta voit myös tilata ja tulostaa uuden verokortin vero.fi -sivustolta. Verokortin toimittaminen on tärkeää, sillä muuten palkastasi menee 60 prosenttia veroa.\nMuista hyvät käytöstavat\nTöissä tapaat jatkuvasti uusia ihmisiä ja parhaiten teet hyvän ensivaikutelman itsestäsi, kun muistat hyvät käytöstavat. Katso siis ihmisiä silmiin ja hymyile, kättele tapaamasi henkilö ja ole kaikille ystävällinen.\nOma-aloitteisuus tekee vaikutuksen työnantajaan. Jos suinkin on mahdollista, niin pyri selvittämään ongelmat itse ensin, mutta käänny sitten tarvittaessa työnantajasi puoleen.\nOle osa työyhteisöä\nJuttele rohkeasti työkavereillesi ja kuuntele kun sinulle puhutaan. Hyvä tapa tutustua työkavereihin on mennä heidän kanssaan lounaalle.\nTutustu työpaikkasi taustoihin ja toimintatapoihin\nToimi avoimesti ja rehellisesti.\nÄlä kerro työpaikkasi sisäisistä asioista ulkopuolisille\nKysy rohkeasti apua\nMuista pyytää työsuhteen päättyessä työtodistus. Näin sinulla on taas yksi dokumentti lisää omaan ansioluetteloosi, ja sitä kautta työnhaku taas seuraavalla kerralla helpottuu.\nFiles: 3URLs: 2\nTyönhakemisessa sinun itsesi tulee olla aktiivinen ja oma-aloitteinen. Onnistuneen työnhaun aluksi tulee sinun tunnistaa tavoitteesi ja osaamisesi sekä arvioida realistisesti omat kehittymistarpeesi. Myös omia työnhakutaitojasi voit ja kannattaa kehittää.\nEtsi töitä laajalta alueelta ja hae erityyppisiä töitä lannistumatta. Ole valmis kokeilemaan myös määräaikaisia työsuhteita tai vuokratyötä. Ne avaavat ovia pysyvään työhön.\nTietoja avoimista työpaikoista voit löytää esimerkiksi\nkysymällä suoraan yrityksistä ja jättämällä avoimen työhakemuksesi\nlehdistä ja yritysten kotisivuilta\ninternetin rekrytointi- ja työpaikkasivuilta\nrekrytointitapahtumista ja -messuilta\ntuttavaverkoston tai aikaisempien työkavereiden tai sukulaisten kautta\nMistä saa töitä?\nMiten löytää piilotyöpaikat?\nKiinnostavan työpaikan löydyttyä on aika laatia työhakemus. Sen tärkein tehtävä on avata ovi sinulle työhaastatteluun. Hyvä työhakemus on\nselkeä ja napakka\nkertoo, kuka olet, mitä työtä haet ja miksi haet\ntyöhakemuksessasi tulee vastata työnhakuilmoituksessa esitettyihin\nkysymyksiin. Katso tarkemmin videolta:\nCV kertoo yhdessä hakemuksesi kanssa, miksi juuri sinulla on edellytykset avoinna olevaan työtehtävään. Se kertoo tiiviissä muodossa\nhenkilötietosi. Tietoja perhesuhteista tai syntymäajasta ei tarvitse laittaa.\ntyökokemuksesi ja osaamisesi. Kerro erityisesti saavutuksesi kyseisestä\nmaininta suosittelijoista ja heidän yhteystietonsa\nPanosta hyvän työhakemuksen ja ansioluettelon tekemiseen. Ne joko avaavat tai sulkevat ovia haluamiisi työpaikkoihin. https://www.loimu.fi/tyo-ja-ura/tyonhakijoille/tyonhaun-ohjeistus/\nTyönantaja valitsee hakemusten perusteella tehtävään sopivimmat hakijat työhaastatteluun. Haastattelussa käydään läpi työtehtävän kannalta keskeiset asiat, kuten\nkokemus ja koulutus alalta - edelliset työnantajat\nvaraa alkuperäiset tutkinto -ja työtodistukset haastatteluun mukaasi\nerityistaidot, joista on hyötyä ko. työssä\nmiksi työnhakija on hakeutumassa tehtävään?\nHaastattelija ei saa kysyä sinulta työtehtävän kannalta epäolennaisia, henkilökohtaiseen elämään liittyviä kysymyksiä, kuten\nuskonnollinen suuntautuminen tai\nterveydentila niiltä osin kun se ei liity työtehtävän hoitamiseen\nValmistaudu kertomaan haastattelijalle osaamisestasi lyhyesti ja selkeästi.\nUsko omaan osaamiseesi. Kaikilla on hyviä ominaisuuksia, sinun on vain tunnistettava omasi.\nTunne itsesi mahdollisimman hyvin. Osaamisen tunnistaminen ja sanoittaminen on yhtä tärkeää kuin osaaminen itsessään.\nAnna positiivinen ja avoin kuva itsestäsi, mutta muista olla oma itsesi.\nAnna ehdotus, oma näkökulma tai ajatus johonkin esiin tulevaan tai somessa mainittuun kehityskohtaan ja anna ratkaisu siihen. Näin erotut joukosta ja jäät mieleen.\nHarjoittele tätä varten lyhyt hissipuhe videon avulla:\nLisää vinkkejä valmistautua haastatteluun: http://puuhuolto.fi/kohtityoelamaa/tyonhakijana/tyohaastattelu/\nURL: 1Files: 2\nKun työnhakusi on päättynyt onnistuneesti, on aika tehdä työsopimus. Työsopimuksella sovit työnantajasi kanssa työsuhteeseesi liittyvistä työnantajan ja työntekijän oikeuksista ja velvollisuuksista.\nTyönantajalla on työnjohto-oikeus eli oikeus määrätä mm.\ntyön sisällöstä, suoritustavasta ja laatutavoitteista\nmissä ja milloin työtä tehdään\ntyöntekijöiden loma-ajoista ja työajan lyhentämispäivien pitoajankohdasta\nkoulutuspäivistä tai muista työstä poissaoloista\nTyönjohto-oikeuden käytön on kuitenkin tapahduttava työsopimuksen, työehtosopimuksen ja lakien mukaisesti ja työntekijöitä tasapuolisesti kohdellen.\nTyöntekijä on velvollinen tekemään työsopimuksen mukaista työtä huolellisesti ja työnantajan ohjeita ja määräyksiä noudattaen. Työntekijän on noudatettava työturvallisuusvelvoitteita. Hän ei saa ryhtyä työsuhteen aikana kilpailevaan toimintaan, eikä käyttää hyväkseen tiedossaan olevia ammatti- ja liikesalaisuuksia. Työntekijän on oltava myös lojaali työnantajaansa kohtaan; esimerkiksi työantajan haukkuminen somessa ei ole sopivaa.\nTyöntekijällä on kokoontumisoikeus taukojen aikana sekä työajan ulkopuolella, oikeus valita luottamushenkilö ja saada pyynnöstä työtodistus. Lisäksi työntekijällä on yhdistymisvapaus eli hän voi liittyä vapaasti esimerkiksi ammattiyhdistykseen.\nTyösopimuksesi perustana ovat työsopimuslaki ja työehtosopimus. Työsopimuksessasi ei voida sopia työntekijän kannalta heikommista ehdoista kuin laissa ja alalla sovellettavassa työehtosopimuksessa on määritelty. Mikäli tällaisista ehdoista on sovittu, ovat ne pätemättömiä.\nTyösopimuslain mukaan työsopimus voidaan tehdä suullisesti, kirjallisesti tai sähköisesti. Jos sopimus on suullinen, niin silti keskeiset ehdot annettava kirjallisena viimeistään ensimmäisen palkanmaksukauden loppuun mennessä.\nVaikka lain mukaan suullinenkin sopimus on sitova, kannattaa sopimus tehdä kirjallisena, koska erimielisyystapauksissa kirjallisesta sopimuksesta selviää, mitä on sovittu. Metsäalalla PEFC- ja FSC- metsäsertifiointijärjestelmät edellyttävät, että sertifiointijärjestelmässä mukana olevat yritykset tekevät työsopimukset kirjallisina ja arkistoivat ne.\nTyösopimuksen tulee sisältää vähintään seuraavat asiat\ntieto mahdollisesta koeajasta\nmahdollisen määräaikaisuuden syy\nmahdollisten ylitöiden korvaamistapa\npalkka ja palkanmaksukausi\npäiväys ja molempien osapuolten allekirjoitukset\nMillainen on hyvä työsopimus?\nToistaiseksi voimassa oleva vai määräaikainen työsopimus?\nTyösopimuksesi voidaan sopia toistaiseksi voimassa olevana tai määräaikaisena. Toistaiseksi voimassa oleva työsopimus päätetään joko irtisanomalla tai purkamalla se asiallisilla perusteilla. Työntekijä ei tarvitse erityistä perustetta irtisanoutumiselleen. Hän on kuitenkin velvollinen noudattamaan irtisanomisaikaa.\nTyönantajalla puolestaan tulee olla irtisanomiseen asiallinen ja painava syy. Näitä ovat taloudellinen ja tuotannollinen peruste tai työntekijän henkilöön liittyvä peruste. Myös työnantajan tulee noudattaa irtisanomisaikaa.\nMääräaikaisuudelle on oltava perusteltu syy, kuten työn projektiluontoisuus tai kausiluonteisuus, määrätty työ, sijaisuus tai työntekijän oma pyyntö. Tämä syy on mainittava työsopimuksessa. Koeaika ei ole määräaikaisuuden peruste. Lisäksi on huomattava, että lomautusmahdollisuus määräaikaisessa työsopimuksessa on rajattu.\nMääräaikainen sopimus lakkaa sinä päivänä, jolloin se on sovittu päättyväksi, ellei irtisanomisajan noudattamisesta ole sovittu. Mikäli työnantaja sallii työntekijän jatkaa työntekoa yli sovitun määräajan, voidaan joissain tilanteissa tällöin työsuhteen muuttavan toistaiseksi jatkuvaksi.\nTyöntekijä ja työnantaja voivat sopia työsuhteen alkuun sijoittuvasta koeajasta, minkä tarkoituksena on selvittää, vastaako tehty työsopimus puolin ja toisin etukäteisodotuksia.\nKoeajasta ja sen kestosta on sovittava työsopimuksessa. Koeajan kesto on työsopimuslain mukaan enintään kuusi kuukautta toistaiseksi voimassa olevassa työsuhteessa. Määräaikaisessa työsuhteessa koeaika saa pidennyksineen olla korkeintaan puolet työsopimuksen kestosta, ei kuitenkaan enempää kuin kuusi kuukautta. Työnantaja voi myös ilmoittaa työsopimusta tehtäessä, että työsuhteessa noudatetaan työehtosopimuksen määräystä koeajasta. Mikäli koeajasta ei ole sovittu eikä viitattu työehtosopimuksen koeaikamääräykseen, ei työsuhteessa ole koeaikaa.\nKoeajan kuluessa työsopimus voidaan molemmin puolin purkaa siten, että työsuhde päättyy heti ilman irtisanomisaikaa. Koeaikana työsuhteen purkamisen kynnys on matalammalla kuin varsinaisessa työsuhteessa. Koeaikapurun syy voi liittyä esim. työntekijän suoriutumiseen työssään, työntekijän laiminlyönteihin tai siihen että työntekijä on muutoin soveltumaton työhönsä tai työyhteisöön.\nTyösopimusta ei koeajallakaan saa purkaa syrjivillä tai epäasiallisilla perusteilla, joita voivat olla mm. työntekijän raskaus tai valinta luottamusmieheksi. Syrjiviä ja siten kiellettyjä koeaikapurun syitä ovat mm. ikä, kansallinen tai etninen alkuperä, sukupuolinen suuntautuneisuus, ammattiyhdistystoiminta, poliittinen toiminta tai muu näihin verrattavissa oleva syy. Koeaikapurkua ei myöskään saa tehdä tuotannollisista ja taloudellisista syistä.\nJos työntekijä on koeaikana ollut työkyvyttömyyden tai perhevapaan vuoksi poissa työstä, työnantajalla on oikeus pidentää koeaikaa kuukaudella kutakin vapaajaksoihin sisältyvää 30 kalenteripäivää kohden.\nKilpailukieltosopimuksella rajoitetaan työntekijän oikeutta siirtyä työsuhteen päätyttyä kilpailevan yrityksen palvelukseen tai perustaa itse kilpaileva yritys.\nKilpailukieltosopimus voidaan solmia vain erityisen painavista syistä, jollaisia voivat olla esim. työantajan liikesalaisuuden suojaaminen, työntekijän korkea asema ja tehtävät tai hänelle annettu erityiskoulutus. Huomattavaa kuitenkin on, että uraansa aloitteleva ei juuri koskaan ole sellaisessa asemassa, että kilpailukieltosopimus olisi perusteltu.\nTyönantaja ja työntekijä voivat sopia kilpailukiellosta, jos siihen on työnantajan toimintaan tai työsuhteeseen liittyvä erityinen syy. Kilpailukieltosopimus ei päde, mikäli työntekijän työsuhde päättyy työnantajasta johtuvasta syystä, kuten taloudellisesta ja tuotannollisesta syystä.\nFiles: 4URLs: 2\nTyösuhteessa sekä työnantajalla että työntekijällä on omat oikeutensa ja velvollisuutensa. Työnantajan on huolehdittava työntekijöiden tasapuolisesta kohtelusta, edistettävä työntekijöiden kehittymistä ja huolehdittava työturvallisuudesta. Työntekijän on puolestaan tehtävä työtä huolellisesti ja työnantajan ohjeiden ja määräyksien mukaisesti. Hänen tulee toimia työnantajansa ja työyhteisönsä parhaaksi eli lojaliteettivelvoitetta noudattaen.\nTyösuhteen alkaessa työnantajalla on velvollisuus perehdyttää uusi työntekijä työn ja työpaikan käytäntöihin. Työntekijän perehdytys on perusta työturvallisuudelle.\nTöissä ollessa on noudatettava työelämän ja työyhteisön pelisääntöjä. Jokaisen työntekijän, esimiehen ja ylemmän johdon toiminta ja käytös vaikuttavat työyhteisön ilmapiiriin ja kaikkien suoriutumiseen annetuista työtehtävistä.\nTyöyhteisössä pätevät samat sosiaalisen käyttäytymisen pelisäännöt kuin muussakin elämässä. Kohtelias ja tasapuolinen käytös työyhteisössä sekä sovittujen aikataulujen noudattaminen auttavat jo pitkälle. Nollatoleranssi esimerkiksi kiusaamisessa koskee niin työntekijöitä kuin työnantajiakin ja ulottuu varsinaisen työpaikan lisäksi esimerkiksi sosiaalisen median kanaviin.\nJos työntekijä osoittaa työpaikalla sopimatonta käytöstä, mahdollisia seurauksia voivat olla varoitus tai pahimmillaan toistuessaan työsuhteen irtisanominen tai purkaminen.\nPalkka on työnantajan työntekijälle maksama korvaus tehdystä työstä. Sen perusteena ovat työehtosopimuksessa tai työsopimuksessa sovitut palkan määräytymisperusteet. Keskustele niistä työantajasi kanssa työsopimusta tehdessäsi sekä kartoita neuvottelumahdollisuudet palkastasi työsuhteen edetessä.\nTyösopimuksella ei voida sopia kyseiselle työtehtävälle alalla noudatettavassa työehtosopimuksessa määritettyä vähimmäispalkkaa pienempää palkkaa.\nPalkka voi olla sidottu työaikaan, kuten tuntipalkka tai se voi olla sidottu työsuoritukseen. Metsäalalla esimerkiksi metsuritöissä voidaan soveltaa puhdasta tai osittaista suoritepalkkausta. Taimikonhoidossa palkkaus voi perustua hoidetun taimikon hehtaarimäärään (€/ha) ja metsänviljelyssä istutettuun taimimäärään (€/kpl).\nPeruspalkan lisäksi työntekijän kokonaispalkka voi sisältää mm. erilaisia henkilökohtaiseen suoriutumiseen perustuvia lisiä ja kannusteita. Lisäksi työntekijän kokonaispalkkaan vaikuttavat mahdolliset vuorotyölisät ja ylityökorvaukset.\nTyöntekijälle on maksettava palkka kunkin palkanmaksukauden (kuukausi) viimeisenä päivänä, ellei työehto- tai työsopimuksessa ole toisin sovittu. Palkka on maksettava työntekijän osoittamalle pankkitilille siten, että se on työntekijän nostettavissa tililtä palkan erääntymispäivänä. Palkanmaksun yhteydessä työntekijälle on annettava palkkalaskelma, josta tulee selvitä palkan suuruus ja sen määräytymisen perusteet.\nHuomaathan, että työsuhteeseesi mahdollisesti liittyvät matkakustannusten korvaukset eivät ole palkkaa vaan kulukorvausta. Matkakustannusten korvaaminen edellyttää työmatkakirjanpitoa, allekirjoitettua sekä työnantajan hyväksymää matkalaskua.\nMetsäalalla työaika voi olla järjestetty esimerkiksi säännöllisenä, liukuvana, vaihtelevana tai joustavana. Lisäksi on hyvä tiedostaa, että metsätoimihenkilöt ja metsurit ovat työaikalain soveltamisen ulkopuolella. Heitä koskevat työaikamääräykset määritellään työehtosopimuksissa.\nTyöajasta on sovittava työsopimusta solmittaessa työehtosopimusta ja työaikalakia noudattaen. Varsinaisen työajan, työhöntulojärjestyksen sekä tarpeelliset väliajat työssä määrää työnantaja. Sinun on tärkeää noudattaa annettuja työaikoja.\nTyönantaja ja työntekijä sopivat työajan kirjaamistavasta. Tehdyt työtunnit ja niistä suoritetut korvaukset kirjataan työaikakirjanpitoon työnantajan noudattaman kirjaamistavan mukaisesti. Työaikakirjanpidossa käytetään työnantajan parhaaksi katsomaa tapaa, esimerkiksi leimauslaitetta tai Excel-taulukkoa\nTyöajaksi luetaan työhön käytetty aika, jolloin työaikaa on myös se aika, jonka työntekijä on velvollinen olemaan työpaikalla työnantajan käytettävissä. Työaikaa ei sen sijaan ole ne päivittäiset tauot, joiden aikana työntekijä voi poistua vapaasti työpaikalta. Myöskään matkoihin käytetty aika ei yleensä ole työaikaa.\nYli 18-vuotiailla työntekijöillä työaikalaki rajoittaa säännöllisen vuorokautisen työajan 8 tuntiin ja viikkotyöajan 40 tuntiin. Alle 18-vuotiailla rajat ovat alhaisemmat. Työaikaa voidaan työehto- tai työsopimuksella järjestellä keskimääräiseksi, jolloin työaikoja tarkastellaan enintään 52 viikon tasoittumisjakson aikana. Tällöin työaika voi hetkellisesti ylittää 8 tuntia päivässä ja 40 tuntia viikossa, kunhan se tasoittumisjakson aikana asettuu annettuihin rajoihin.\nSäännöllisen työajan ylittävä työaika on ylityötä, silloin kun työntekijä ja työnantaja ovat siitä yhdessä sopineet. Ylityön teettämiseen tarvitaan työntekijän suostumus. Työnantaja maksaa ylityöstä työehtosopimuksen tai työaikalain mukaisen ylityökorvauksen. Ylityön määrää rajoittaa työajan enimmäismäärä, joka saa neljän kuukauden tasoittumisjaksolla olla enintään 48 tuntia viikossa, ellei alan työehtosopimuksessa ole muuta sovittu. Enimmäistyöaika sisältää sekä säännöllisen työajan että lisä- ja ylityöt. https://www.sak.fi/ajankohtaista/uutiset/tyoaikaratkaisut-tukemaan-yritysten-ja-tyoyhteisojen-menestysta-ja-henkiloston-hyvinvointia\nTyöntekijän työaikaa säätelevät myös tauko- ja lepoajasta annetut määräykset. Jos työpäivän pituus on yli kuusi tuntia ja työntekijä voi työtehtävien luonteen takia poistua työpisteeltä, on työntekijälle annettava vähintään tunnin mittainen päivittäinen tauko. Työntekijä ja työantaja voivat yhdessä sopia lyhyemmästä, vähintään puolen tunnin mittaisesta tauosta. Työvuorojen välillä on työntekijälle pääsääntöisesti annettava vähintään 11 tunnin pituinen keskeytymätön vuorokausilepo Eri alojen työehtosopimuksissa on voitu sopia tauoista ja lepoajoista työaikalaista poikkeavasti. https://www.tyosuojelu.fi/tyosuhde/tyoaika/lepoaika-ja-tauot\nTyöntekijälle kertyy työsuhteen aikana vuosilomaa, jonka ajalta maksetaan palkkaa. Lomapäivien lukumäärä ja loman ajalta maksettava palkka tai lomakorvaus lasketaan vuosilomalain sekä työnantajaa sitovan työehtosopimuksen perusteella.\nVuosiloman lomapäivien lukumäärä lasketaan lomanmääräytymisvuoden (1.4. - 31.3.) aikana tehtyjen työpäivien ja työsuhteen keston perusteella. Kun työsuhde on kestänyt 31.3. mennessä kestänyt alle vuoden, lomapäiviä kertyy 2 pv/kk, silloin, kun työtä on tehty vähintään 14 päivää tai 35 tuntia kalenterikuukaudessa. Jos työsuhde on kestänyt 31.3. mennessä yhdenjaksoisesti vähintään vuoden, lomapäiviä kertyy 2,5 pv/kk. Työehtosopimuksessa on voitu sopia vuosilomalakia pidemmästä lomasta.\nTyönantaja määrää lomien ajankohdan kuultuaan työntekijän toiveen loman ajankohdasta. Vuosilomasta 24 arkipäivää on annettava lomakaudella eli 2.5. - 30.9. välisenä aikana. Työnantajan on ilmoitettava loman ajankohdasta pääsääntöisesti yksi kuukausi ennen loman alkamista, mutta jos tämä ei ole mahdollista, niin ilmoitus on annettava vähintään kaksi viikkoa ennen loman alkamista.\nTyöajan lyhennysvapaa - pekkaspäivät\nLainsäädännössä ei ole työajan lyhentämistä -pekkaspäiviä- koskevia säännöksiä, vaan työajan lyhentäminen perustuu työehtosopimukseen tai työpaikalla noudatettuun käytäntöön. Työajan lyhennyksiin on yleensä oikeus vain työntekijällä, jonka säännöllinen tai keskimääräinen työaika on 40 tuntia viikossa. Pekkaspäivät - nimi tulee valtioneuvoston kanslian tulopoliittisesta selvitysmiehestä Matti Pekkasesta v. 1984 - ovat työntekijälle kertyvää palkallista vapaa-aikaa.\nTyöajan lyhennysvapaan tarkoituksena pudottaa viikkotyöaikaa lakisääteisestä 40 tunnista työehtosopimuksen määrittelemällä tavalla. Esimerkiksi Meton ja Yksityismetsätalouden työnantajien välisen työehtosopimuksen piirissä työskentelevien metsäasiantuntijoiden osalta työehtosopimus määrittää toimihenkilön työaikaa lyhennettävän pääsääntöisesti enintään 12,5 päivällä kalenterivuodessa siten, että hän ansaitsee yhden vapaapäivän kutakin 17 työpäivää kohden. https://www.luva.fi/wp-content/uploads/2020/06/YT_-METO-TES-2020_2022_korjattu_pdf.pdf.\nTyöajan lyhennysvapaan saa tavallisesti kerryttää käytettäväksi myöhemmin, jolloin ne voi käyttää palkallisena vapaana esimerkiksi noin yhden kokonaisen työpäivän kuukaudessa. Osa työnantajista sallii kertyneiden vapaiden liittämisen työntekijän vuosiloman jatkoksi. Lyhyissä määräaikaisissa työsuhteissa työajan lyhennysvapaa voidaan hyvittää työntekijälle palkan yhteydessä maksettavana työajan lyhennyskorvauksena.\nTyöajan lyhennysvapaat koskevat kaikkia, joiden työehtosopimuksessa niin on sovittu. Huomattavaa on, että aloilla missä pekkasvapaat perustuvat työehtosopimukseen, työnantaja ja työntekijä eivät voi sopia, että työajan lyhennysvapaita ei anneta.\nAiheesta lisää: https://www.sak.fi/ajankohtaista/uutiset/pekkas-vapaat-tessien-liekanarussa\nNiillä aloilla, joilla työnantaja ei ole sidottu mihinkään työehtosopimukseen, ei työnantajalla ole velvollisuutta antaa pekkasvapaita, ellei siitä ole sovittu työsopimuksessa tai muulla tavoin.\nTapaturma- ja sairaustapaukset\nTyöntekijän on tehtävä sairaudesta tai tapaturmasta ilmoitus työnantajalle mahdollisimman pian sen tapahduttua. Jos työntekijä sairastuu työaikana, työnantaja huolehtii ensiavusta ja järjestää tarvittaessa kuljetuksen kotiin tai hoitoon.\nTyötapaturma on äkillinen työntekijän loukkaantumiseen johtava tapahtuma, joka sattuu omalla työpaikalla, kodin ja työpaikan välillä tai työnantajan määräämällä työmatkalla. Työntekijän velvollisuus on kertoa työtapaturmasta työnantajalle ja varmistettava, että työantaja täyttää tapauksesta tapaturmailmoituksen vakuutusyhtiölle. Tämän lisäksi työnantajan on ilmoitettava vakavasta työtapaturmasta työsuojeluviranomaiselle.\nTyöntekijällä on oikeus sairausajan palkkaan, jos hänen työskentelynsä on estynyt sairauden tai tapaturman vuoksi. Sairausajan palkan maksaminen edellyttää työnantajan hyväksymää todistusta, jonka työntekijä toimittaa (tavallisesti lääkärintodistus). Jos työntekijän työsuhde on kestänyt vähintään kuukauden, työntekijälle maksetaan sairausajan palkkana täysi palkka, mutta jos työsuhde on kestänyt alle kuukauden, maksetaan puolet palkasta. Sairausajan palkkaa maksetaan 9 työpäivältä, ellei alalla sovellettavassa työehtosopimuksessa ole muuta sovittu.\nSairausajan palkan maksamisen edellytyksenä on, että\npoissaolo johtuu sairauden tai tapaturman aiheuttamasta työkyvyttömyydestä\ntyökyvyttömyyttä ei ole aiheutettu tahallaan tai törkeällä huolimattomuudella\nsairauspoissaolon peruste on osoitettu luotettavalla selvityksellä\nsairauspoissaolosta on ilmoitettu työnantajalle asiaan kuuluvalla tavalla\nsairaudesta tai tapaturmasta aiheutuu kyvyttömyys työsopimuksen mukaisiin tehtäviin\nTyöterveyshuolto kuuluu kaikille työntekijöille työsuhteen laadusta ja kestosta riippumatta. Sen järjestää ja kustantaa työnantaja. Työterveyshuollon tavoitteena on edistää terveellistä työympäristöä ja turvallisia työoloja sekä tukea työntekijän työkykyä koko työuran ajan.\nLakisääteiseen työterveyshuoltoon kuuluvat työhön liittyvät terveystarkastukset, työpaikkaselvitys, työkyvyn tukeminen ja työhön liittyvien sairauksien tai oireiden selvittely.\nYhteistoimintalakia sovelletaan yrityksiin, joissa on säännöllisesti vähintään 20 työntekijää. Yhteistoiminnan keskeisinä tavoitteina ovat\nedistää vuorovaikutusta yrityksen ja sen henkilöstön välillä\nkehittää yhteisymmärryksessä yrityksen toimintaa\nkehittää työntekijöiden mahdollisuuksia vaikuttaa heidän työtään, työolojaan ja asemaansa koskeviin päätöksiin\nYhteistoimintalain piiriin kuuluvat mm.\ntyövoiman vähentäminen ja lomauttaminen\nyritystoiminnan muutokset, kuten tuotevalikoiman muutokset\nyleiset suunnitelmat, periaatteet ja tavoitteet\nYhteistoimintalain velvoittamana työnantajan on neuvoteltava työntekijöiden kanssa tavoitteenaan yhteisymmärrys, mutta viime kädessä työnantaja päättää asian, ellei yhteisymmärrykseen päästä. Yhteistoimintalaki ei anna valtuuksia paikallisesti sopien poiketa muusta lainsäädännöstä.\nLomautuksella tarkoitetaan työnantajan toimenpidettä väliaikaisesti keskeyttää työnteko ja palkanmaksu, mutta työsopimuksesi pysyy voimassa. Lomautus edellyttää työnantajaltasi tuotannollisia tai taloudellisia syitä tai tilapäistä heikennystä mahdollisuudessa tarjota töitä, kuten metsäalalla kelirikkokausi. Lomautusajalta Sinulla on oikeus työttömyysetuuteen, joten muista ilmoittautua välittömästi lomautuksen alkaessa TE-toimistoon työttömäksi työnhakijaksi, sillä työttömyysetuutta voidaan maksaa vain sellaiselta ajalta, jona ilmoittautuminen on voimassa. https://teollisuuskassa.fi/tietoa-etuuksista/ansiopaivaraha/\nFiles: 3URLs: 4\nTyösuhde päättyy yleensä määräajan päättymiseen, irtisanomiseen tai purkamiseen. Muita työsuhteen päättymistapoja ovat esimerkiksi yhteinen sopimus, työsuhteen purkautuneena pitäminen tai työntekijän eläköityminen. Sekä työntekijä että työnantaja voivat päättää työsuhteen, kun päättämiseen on olemassa työsopimuslain mukaiset perusteet.\nToistaiseksi voimassa oleva työsopimus voidaan irtisanoa työsopimuslaissa määrättyjä tai työehtosopimuksessa ja työsopimuksessa sovittuja irtisanomisaikoja noudattaen. Kun työnantaja irtisanoo työsopimuksen, on siihen oltava asiallinen ja painava syy. Työntekijä voi irtisanoa työsopimuksen ilman erityistä perustetta.\nMääräaikaista työsopimusta ei pääsääntöisesti voi irtisanoa, ellei siitä ole sovittu työsopimusta tehtäessä. Mutta työnantajan ja työntekijän yhteisellä päätöksellä myös määräaikainen työsopimus voidaan päättää ennen määräajan täyttymistä.\nTyönantajalla on oikeus irtisanoa työsopimus, kun tarjolla oleva työ on taloudellisista, tuotannollisista tai toiminnan uudelleenjärjestelyistä johtuen vähentynyt olennaisesti ja pysyvästi. Ennen työsopimuksen irtisanomista työnantajan on selvitettävä, onko työntekijä sijoitettavissa yrityksessä vastaaviin tai muihin työtehtäviin ammattitaidon, kokemuksen ja koulutuksen perusteella, tai onko hän kohtuudella koulutettavissa uusiin tehtäviin.\nKun työntekijä on irtisanottu taloudellisista ja tuotannollisista syistä, hänellä on oikeus 5-10 päivän mittaiseen työllistymisvapaaseen, ellei toisin ole sovittu. Työntekijä voi käyttää työllistymisvapaata työllistymisohjelman tekoa varten, työnhakuun, työhaastatteluun tai uudelleensijoitusvalmennukseen.\nTyöntekijän on ilmoitettava etukäteen hyvissä ajoin työnantajalleen työllistymisvapaiden käytöstä sekä toimitettava niistä luotettava selvitys. Työllistymisvapaan käyttämisestä ei saa aiheutua työnantajalle merkittävää haittaa.\nIrtisanominen voi perustua myös henkilöön liittyviin irtisanomisperusteisiin, jollaisia voivat olla esimerkiksi\ntyönantajan antamien ohjeiden noudattamatta jättäminen\nilmeinen huolimattomuus työssä\nHenkilöön liittyvissä kysymyksissä työnantajan on pääsääntöisesti ennen irtisanomista annettava työntekijälle varoitus (kirjallinen tai suullinen todistajan läsnäollessa), mahdollisuus tulla kuulluksi ja mahdollisuus muuttaa toimintaansa. Työntekijälle on myös varattava aikaa esittää oma kantansa asiassa ja hänellä on oikeus käyttää avustajaa.\nTyöntekijään liittyvät irtisanomisperusteet eivät saa olla syrjiviä, kuten työntekijän sukupuoleen, poliittiseen tai uskonnolliseen vakaumukseen, mielipiteisiin, etninen taustaan, lailliseen lakkoon osallistumiseen, raskauteen tai perhevapaiden käyttöön perustuvia.\nTyönantajan on tarjottava työtä irtisanomalleen, työvoimatoimistossa edelleen työtä hakevalle entiselle työntekijälleen, jos työnantaja tarvitsee työntekijöitä neljän kuukauden kuluessa työsuhteen päättymisestä samoihin tai samankaltaisiin tehtäviin, joita irtisanottu työntekijä oli tehnyt.\nTyösuhde päättyy yleensä määräajan päättymiseen, irtisanomiseen tai purkamiseen. Muita työsuhteen päättymistapoja ovat esimerkiksi yhteinen sopimus, työsuhteen purkautuneena pitäminen tai työntekijän eläköityminen. Sekä työntekijä että työnantaja voivat päättää työsuhteen, kun päättämiseen on lain mukaiset perusteet. Määräaikaista työsopimusta ei pääsääntöisesti voi irtisanoa, ellei siitä ole sovittu työsopimusta tehtäessä, mutta työnantajan ja työntekijän yhteisellä päätöksellä määräaikainen työsopimus voidaan päättää ennen määräajan täyttymistä.\nToistaiseksi voimassa oleva työsopimus voidaan irtisanoa työsopimuslaissa määrättyjä tai työehtosopimuksessa ja työsopimuksessa sovittuja irtisanomisaikoja noudattaen.\nKun työnantaja irtisanoo työsopimuksen, on siihen oltava työsopimuslaissa tarkoitettu asiallinen irtisanomisperuste, mikä voi liittyä työntekijän henkilöön tai se voi olla taloudellinen ja tuotannollinen.\nTyöntekijä voi irtisanoa työsopimuksen ilman erityistä perustetta.\nMikäli muusta ei ole sovittu, työnantaja ja työntekijä noudattavat työsopimuslain mukaisia irtisanomisaikoja:\nTyövoiman vähentämisjärjestys työehtosopimuksissa\nTyövoiman vähentämisjärjestyksestä säädetään useissa työehtosopimuksissa. Säädöksiä sovelletaan, kun työvoimaa vähennetään muusta kuin työntekijästä johtuvasta syystä. Työvoimaa vähennettäessä viimeiseksi irtisanotaan tai lomautetaan\nyrityksen toiminnan kannalta tärkeitä ammattityöntekijöitä\nsaman työnantajan työssä osan työkyvystään menettäneitä\nHuomaathan, että sinun ei tarvitse yksin selviytyä irtisanomistilanteestasi, vaan voit kääntyä työpaikallasi työsuojeluvaltuutetun tai luottamusmiehen puoleen tai pyytää apua ammattiliitoltasi, jonka jäsen mahdollisesti olet.\nTyösuhteen päättyessä työnantajalla on annettava työntekijälle työtodistus, jos tämä sitä pyytää. Työtodistukseen tulee aina merkitä työsuhteen kesto sekä työntekijän työtehtävien laatu. Työtekijän pyynnöstä on lisäksi merkittävä työsuhteen päättymisen syy sekä arvio työntekijän työtaidosta ja käytöksestä.\nTyötodistusta on pyydettävä 10 vuoden kuluessa työsuhteen päättymisestä, mutta jos pyydetään todistus myös työntekijän työtaidosta ja käytöksestä, on todistus tällöin pyydettävä viiden vuoden kuluessa työsuhteen päättymisestä.\nPalkanmaksu työsuhteen päättyessä\nTyösuhteen loppupalkka on maksettava työsuhteen viimeisenä päivänä, ellei toisin ole sovittu. Esimerkiksi työsopimuksessa on voitu sopia, että loppupalkka maksetaan yrityksen seuraavana normaalina palkanmaksupäivänä.\nMikäli työntekijällä on työsuhteen päättymishetkellä pitämättömiä vuosilomapäiviä tai muita palkallisia vapaapäiviä, korvataan ne hänelle rahana palkanmaksun yhteydessä, jolloin työntekijälle annetaan myös palkkalaskelma, josta maksetut korvaukset näkyvät eriteltyinä.\nTyöttömyyden kohdatessa Sinun on tärkeää alkaa hakea uutta työtä jo päättyvän työsuhteesi lopulla. Jos töitä ei kuitenkaan löydy, työttömäksi työnhakijaksi TE-toimistoon sinun kannattaa ilmoittautua jo etukäteen tai viimeistään ensimmäisenä työttömyys- tai lomautuspäivänäsi, sillä ilmoittautumista ei voi tehdä takautuvasti esimerkiksi edelliselle päivälle. Vain työnhakijaksi ilmoittautuneella on oikeus etuuksiin työttömyysajalta.\nTyöttömyyskassojen yhteisiä infosivustoja:\nTyöttömyysetuutta voi saada myös lomautusajalta. Työttömäksi työnhakijaksi kannattaa ilmoittautua välittömästi työttömyyden tai lomautuksen alkaessa, sillä ilmoittautumista ei voi tehdä takautuvasti. Työttömyysetuutta voidaan maksaa vain sellaiselta ajalta, jona ilmoittautuminen on voimassa.\nTyöttömyysetuuksia ovat peruspäiväraha, työmarkkinatuki ja ansiopäiväraha. Työttömyysetuuksien edellytyksenä on valmius ottaa vastaan tarjottua työtä tai koulutusta, yhteystietojen päivittäminen ja TE-toimiston yhteydenottoihin vastaaminen.\nMikäli työnhakija ei täytä velvollisuuksiaan tai kieltäytyy tarjotusta työpaikasta, voi seurauksena olla karenssi, eli korvaukseton määräaika.\nTyöttömyysturvan eri muodot\nTyöttömyysetuuksia ovat ansiopäiväraha, peruspäiväraha ja työmarkkinatuki. Niitä maksetaan työttömälle työnhakijalle toimeentulon turvaamiseksi siltä ajalta, kun hän etsii uutta työtä tai osallistuu työllistymistä edistäviin palveluihin.\nAnsiopäivärahan saamisen edellyttää työttömyyskassan jäsenyyttä ja vähintään 26 viikon (6 kk) työssäoloaikaa viimeksi kuluneiden 28 kuukauden ja työttömyyskassan jäsenyysaikana. Ansiopäivärahan myöntää ja maksaa työttömyyskassa, jonka jäsen hakija on. Ansiopäiväraha muodostuu perusosasta ja ansio-osasta. Ansio-osa määräytyy henkilön palkkatulojen perusteella.\nAnsiopäivärahaa maksetaan vain määrätyn ajan. Ansiopäivärahan enimmäiskesto määräytyy työhistorian pituuden ja ansiopäivärahaa hakevan työttömän iän perusteella:\nTyöhistoria (ja kesto)\nTyöhistoria alle 3 vuotta\n300 päivää (n. 14 kk)\nTyöhistoria yli 3 vuotta\n400 päivää (n. 18 kk)\nIkä vähintään 58 vuotta ja työhistoria vähintään 5 vuotta\n500 päivää (n. 23 kk)\nviimeisen 20 vuoden aikana\nTarkemmin luettavissa mm: https://teollisuuskassa.fi/tietoa-etuuksista/ansiopaivaraha/\nPeruspäivärahaa maksetaan henkilölle, joka on täyttänyt ansiopäivärahan saajalle asetetut ehdot, mutta ei ole minkään työttömyyskassan jäsen tai ei ole jäsenyysaikana täyttänyt työssäoloehtoa. Peruspäivärahan myöntää ja maksaa Kansaneläkelaitos (Kela).\nTyömarkkinatuen myöntää ja maksaa Kela. Se on tarkoitettu työttömille työnhakijoille, jotka eivät täytä ansiopäivärahan tai peruspäivärahan työssäoloehtoa ja niille, joiden työttömyyspäivärahan enimmäiskesto on tullut täyteen.\nTyömarkkinatuki on tarveharkintaista, joten työnhakijan omat tai vanhempien kanssa samassa taloudessa asuvilla myös vanhempien tulot alentavat tuen määrää.\nTyöttömyysturva ja opinnot\nAnsiopäivärahaoikeuden kerryttäminen opintojen aikana\nTyöttömyyskassaan voi liittyä jo opintojen aikana. Edellytyksenä on, että sinulla on liittymishetkellä voimassa oleva työsuhde. Päätoimiset opiskelijat eivät ole oikeutettuja työttömyysturvaan, mutta opintojen aikana tehdyt työt kerryttävät työssäoloehtoa jo ennen valmistumista. Työssäoloehdon pituus on 26 viikkoa.\nAnsiopäivärahan saaminen edellyttää kuuden kuukauden työskentelyä, mutta työn ei tarvitse olla yhtäjaksoista. Työssäoloehdon kertymistä tarkastellaan 28 kuukauden tarkastelujaksolla. Tarkastelujaksoa voidaan pidentää hyväksyttävästä syystä korkeintaan 7 vuotta. Päätoiminen opiskelu on hyväksyttävä syy tarkastelujakson pidentämiselle. Ansiopäivärahan työskentelyedellytystä kerryttävät sellaiset työviikot, jolloin työtunteja kertyy vähintään 18.\nTyötön voi parantaa työllistymismahdollisuuksiaan opiskelemalla. Työttömyysetuudella voi opiskella, jos TE-toimisto arvioi työttömän opiskelun parantavan ammattitaitoa ja näin työllistymismahdollisuuksia työmarkkinoilla. Lisäksi työttömän on oltava vähintään 25 -vuotias ja koulutuksesta on sovittava TE-toimiston työllistymissuunnitelmassa ennen opintojen aloittamista.\nTyöttömyysetuutta voi saada opintoihin korkeintaan kaksi vuotta. Opintojen on oltava päätoimisia ja niiden on tähdättävä ammatilliseen tutkintoon, alempaan tai ylempään korkeakoulututkintoon tai tutkintojen osien suorittamiseen. Opinnot voivat olla ammatillista lisä- ja täydennyskoulutusta tai avointa yliopisto- tai ammattikorkeakouluopetusta. Lue lisää esimerkiksi osoitteesta https://www.aariakassa.fi/ansiopaivaraha/opiskelu-ansiopaivarahalla .\nFile: 1URL: 1\nNäin kirjaudut kurssille ja suoritat kertauskokeen


50 vuotta sitten: 14 hengen koti tuhoutui Lammilla – Hämeen Sanomat\n50 vuotta sitten: 14 hengen koti tuhoutui Lammilla\nEilen illalla n. klo 20 aikaan syttyi Lammin kirkonkylässä tuleen omakotitalo, jossa asui kaksi perhettä. Molemmissa perheissä on viisi lasta sekä vanhemmat.\nAlustavien tietojen mukaan tulipalo syttyi rakennuksen yläkerrasta, jossa vuokralainen oli keittiössään suorittamassa maalauksia. Tällöin hän ohensi maalia bensiinillä, joka todennäköisesti kaasuuntui tai kaatui, jolloin arvelujen mukaan piipusta tai hellasta lentänyt kipinä sytytti räjähdyksenomaisen tulipalon.\nSyttymisen aikana talon omistajaperhe ei ollut kotona, vaan he olivat eräässä kokouksessa Hämeenlinnassa, jonne saivat tiedon kotinsa palamisesta. Heidän saavuttuaan Lammille oli palokunta jo paikalla. Talo tuhoutui sammuttajien ponnisteluista huolimatta perustuksiaan myöten.\nVoimakkaan sateen ja palokunnan toimenpiteiden ansiosta lähellä olevat muut omakotitalot varjeltuivat palon leviämiseltä.\nAlakerrassa asuneen omistajaperheen irtain omaisuus ehdittiin pelastaa, mutta yläkerrassa asuneen perheen omaisuudesta ennätti jonkin verran palaa.\nRakennus oli saatujen tietojen mukaan vakuutettu täydestä arvostaan.\nKansakoululaiset kouluun mahdollisesta lakosta huolimatta\nKansakoulunopettajien mahdollisesta lakosta huolimatta kehottaa kouluhallitus kaikkia koululaisia menemään tiistaina normaalisti kouluun.\nOpettajien liitto puolestaan ilmoitti maanantaina, etteivät opettajat kanna vastuuta oppilaille mahdollisesti sattuvista tapaturmista eikä koulujen kiinteistöille tai kalusteille tapahtuvista vahingoista, koska ilmoitus työtaistelusta on tehty jo 13. helmikuuta valtioneuvostolle ja annettu tiedoksi myös kunnanhallituksille.\nNeuvottelut jatkuivat yömyöhään.


Heijastuspinta: Eläköön Wikileaks!\nMinulta pyydettiin postausta mielipiteistäni Wikileaksista. Minut tuntevat varmaan eivät ylläty, että olen ihan Wikileaksin puolella ja Julian Assange kumppaneineen saa minulta isot hatunnostot.\nLänsimaiden politiikot ovat suhtautuneet salaisten asiakirjojen vuotamiseen arvatenkin negatiivisesti ja kuorossa tuomiten. Palvelimia suljetaan ympäri maailmaa ja Wikileaks on joutunut vaihtamaan maata pienen ajan sisään lukuisia kertoja, on ehdotettu Wikileaksin lisäämistä terroristilistalle, Assangesta annettu pidätysmääräyksiä ja sitä alkaa jo odottaa, milloin uutiset miehen salamurhasta laittavat maailman sekaisin. Alexander Stubb ja Erkki Tuomioja olivat molemmat pahoilla mielin salaisuuksien vuotamisesta, Stubb jopa kutsui tapahtunutta varkaudeksi (höhö, asiakirjojen oikea varkaus ehkä olisi huomattu aika äkkiä, voin toki olla väärässäkin). On oltu huolissaan salailun tiukentumisesta ja diplomaattien työn hankaloitumisesta.\nKuten Voiman Fifin artikkelissa Ei Wikileaks yhtä miestä kaipaa päätoimittaja Hanna Nikkanen toteaa, vaakakupissa ovat siis diplomaattien varpaisillaan kulkeminen ja mittavien ihmisoikeusrikosten julkituleminen. Olen samaa mieltä hänen kanssaan siitä, että politiikkaan ja hallintoon liittyen avoimuuden periaatteen tulee koskea niin hyviksiä kuin pahiksiakin.\nNikkanen kirjoittaa: "Voinemme olettaa, että Suomi kuuluu kansainvälisessä diplomatiassa tähän joukkoon, jonka ei tarvitse pelätä WikiLeaks-materiaalin sisältävän lamauttavan rankkoja salaisuuksia. Silloin me hyödymme siitä, että likaisemmat pelurit pakotetaan siivoamaan omaa toimintaansa ja teknologia luotsaa kansainvälistä poliittista kulttuuria kohti murrosta, jonka myötä kiduttajat ja lahjusten ottajat eivät voi enää täysin luottaa suojaustensa pitävyyteen."\nJos maailma onkin yhä edelleen raaka paikka, jossa väärintekijät eivät koskaan joudu vastaamaan teoistaan, kiitos salailun, Wikileaksin ansiosta maailmassa on sentään hitunen enemmän oikeudenmukaisuutta.\nOn oltu huolissaan myös sivullisten vaarantamisesta vuodettaessa suurta määrää informaatiota. Kuitenkin Wikileaksissa kaikki julkistetut paperit käydään läpi tällaisten seurausten välttämiseksi. Julkistettavista tiedoista on jopa neuvoteltu median kanssa. Ei siellä olla mitenkään välinpitämättömiä näistä asioista.\nMyös kansainvälinen Toimittajat ilman rajoja -järjestö tuomitsee Wikileaksiin kohdistuneen ajojahdin ja paheksuu sellaisten länsimaiden kuin Ranska ja Yhdysvallat sananvapauden vajoamista tasolle Kiina:\n- - Reporters Without Borders can only condemn this determination to hound Assange and reiterates its conviction that WikiLeaks has a right under the U.S. Constitution’s First Amendment to publish these documents and is even playing a useful role by making them available to journalists and the greater public."\nUusia lakejakin ollaan jo väsäilemässä Wikileaksin toiminnan hankaloittamiseksi. Ei voi kuin ihmetellä, miten mukamas sivistyneet länsimaat, joissa ihmisoikeudet ja sananvapaus ovat olleet kuitenkin kohtuullisella mallilla, ovat sankoin joukoin lähteneet tälle tielle. Toimittajat ilman rajoja muistuttaa myös, että mikäli Wikileaksin ilmaisunvapaus tukitaan rajoituksilla sananvapauteen, ne rajoitukset tulevat koskemaan myös laajalti muutakin mediaa.\nKuten The Economist kirjoittaa artikkelissa Missing the Point of Wikileaks, ja tätä ilmeisesti myös lukenut ja lainannut Nikkanen tuo esiin, tässä ei ole lopulta kyse yhdestä miehestä tai yhdestä palvelusta. Kyse on teknologiasta, joka mahdollistaa näiden tietovuotojen tulemisen. Vaikka Wikileaksia ei olisi perustettu, joku olisi varmasti aikanaan keksinyt jotain hyvin samantapaista, samalla tavalla kuin sähkövalon keksiminen ei varmasti olisi jäänyt tapahtumatta ilman Edisonia. Jos ei hän, niin aivan varmasti joku muu. Teknologia on olemassa, ja vaikka Wikileaks saataisiinkin suljettua, ajassa emme voi hypätä taaksepäin tai säätää teknologiaa takapajuisemmaksi.\nKuten piratismi, tämä kehitys on tullut jäädäkseen, eikä se ole riippuvainen vaivaisesta kourallisesta aktiivisia ihmisiä, eikä siksi tuon kourallisen vainoamisella ole juurikaan merkitystä toiminnan jatkumiselle. Sen sijaan vainoaminen kyllä vahingoittaa vainoajia itseään ja niitä valtioita, joissa he saavat aikaiseksi perusoikeuksia kaventavia lakeja.\nJa mitä tulee Assangen raiskaussyytteisiin Ruotsissa (sopivasti nekin ilmestyvät), niin muistettatkoot, että jokainen on sivistysvaltion oikeusperiaatteiden mukaan syytön, kunnes toisin todistetaan.\nTsek myös Oras Tynkkysen blogaus Älä ammu viestintuojaa sekä piraattipuolueen Hyvä Wikileaks!\n"Demokraattisetkin valtiot keräävät kansalaisistaan yhä enemmän tietoa ja vaativat yhä suurempia valtaoikeuksia puuttua kansalaistensa yksityisyyteen. Sanotaan, että “rehellisellä kansalaisella ei ole mitään salattavaa”. Entä rehellisellä valtiolla?"\nTänään myös Hesarissa: Wikileaks.fi ja Suomen piraattipuolue linkkeinä wikileaks-materiaaliin.\nEDIT: 5. 12. 2010 klo 0.10 Yliopiston opiskelijoita kielletty postaamasta Facebookkiin tai Twitteriin Wikileaksia.... Arvatkaa mitä ite tekisin. -.-\nEDIT: 5. 12. 2010 klo 0.45 Paypal kieltäytyy enää käsittelemästä Wikileaks-lahjoituksia. Siis MITÄ HELVETTIÄ. Onneks en käytä, muuten menis boikottiin.\n5. joulukuuta 2010 klo 3.43\n5. joulukuuta 2010 klo 3.57\nMinäkin olen pitkään ihastellut Wikileaksia. Sitten tulin katsoneeksi 24:n pari päätösjaksoa tuossa eilen, ja aloin miettiä asian toista puolta: osa arkaluontoisista valtionsalaisuuksista voi olla sellaisia, jotka julki tultuaan saattavat provosoida terroristeja tai jopa kokonaisia valtioita entistä pahempiin kostotoimiin.\nJos jonkin paljastuksen seurauksena jokin maa päätyy vaikkapa käyttämään ydinasetta toista valtiota vastaan, ja järkyttävä määrä sivullisia joutuu tulilinjalle, voiko totuuden julki tuleminen todella olla sen arvoista? Tämä nyt on äärimmilleen kärjistetty esimerkki. Todennäköisempää on, että tilanne eskaloituu vähitellen.\nPitkään myös allekirjoitin ajatuksen, jonka mukaan rehellisellä ja oikein toimivalla ihmisellä ei ole mitään salattavaa. Näin olisikin täydellisessä maailmassa, jossa ketään ei tuomittaisi hätäisesti ja väärin/heppoisin perustein. Valitettavasti emme kuitenkaan elä tällaisessa maailmassa. Esim. lapsipornon kauheuksia esiin tuonut taiteilija, joka siis _vastustaa_ lapsipornoa, voidaan kotimaassamme tuomita lapsipornon levittämisestä. Oikeuden jakamia vääriä tuomioita yleisempää on sosiaalinen tuomitseminen, jolla silläkin voi olla kohtalokkaita seurauksia.\nNykyisin ajattelen, että on hyvä jos ihminen voi halutessaan joitakin puolia elämästään myös salata. Miksei saman tulisi koskea myös valtioita?\nAnonyymi, kiitos mielenkiintoisesta viestistäsi! Pelkäsinkin jo, että eikö tähän ole kellään muulla yhtään mitään sanottavaa. :)\nValtion toiminnan tulisi olla julkista ja niin pitkälle läpinäkyvää kuin suinkin juuri niiden väärinkäytösten ja epäilyttävien politiikkojen toimien havaitsemiseksi ja karsimiseksi. Valtio on kansaa varten, ja kansan tulisi voida valvoa valtiotaan mahdollisimman tarkkaan, mutta valtion voida valvoa kansaa mahdollisimman vähän. Valtio on ikään kuin alisteinen kansalle, olemassa ihannetilanteessa ihan pelkästä kansan "armosta", tai tahdosta, miten sen haluaakaan muotoilla. :> Siinä mielestäni on demokraattisen ja turvallisen, kansanvaltaisan valtion eväät.\nPoliitikoilla on juuri tästä läpinäkyvyysyystä syystä muutenkin taviksiin verrattuna vähemmän yksityisyyttä ja suojaa arvostelulta, ja siis tietysti tämä tähtää läpinäkyvyyden lisäksi myös keskustelun ja sen arvostelun turvaamiseksi. Muistaakseni tästä on laissakin ihan erikseen mainintaa. :>\nJa ihmisten yksityisyyttä mä kyllä kans kannatan ehdottomasti. Jo pelkkä tietokin siitä, että on valvottuna vaikuttaa ihmisen toimintaan ja ajatteluun, vaikkei edes tekisi mitään väärää, plus tuo mitä sanoitkin. Ajattelee vaikka sitä niin, että kävisikö vessassa täysin normaaleilla ja luonnollisilla asioillaan ovi sepposen selällään vieraiden ollessa siinä viereisessä huoneessa. :P Kyllä sellainen tilanne on kiusallista vähän kaikille osapuolille. ;)\nToistaiseksi ei taida tiedossa olla yhtäkään ihmistä, joka olisi kuollut Wikileaksin takia. :> On toki ihan mahdollista, että ikävyyksiä vielä seuraa, ja se on todellakin huolestuttavaa. Mutta tässäkin tilannetta auttaisi varmasti se, jos valtiot ja politiikot toimisivat vähän myötäkarvaisemmin - yhteistyötä tekemällä vahinkoja saataisiin varmasti minimoitua ja riskiä vähennettyä.\nKiitos vielä kerran keskustelun herättelystä. :)\n5. joulukuuta 2010 klo 21.31\n"aloin miettiä asian toista puolta: osa arkaluontoisista valtionsalaisuuksista voi olla sellaisia, jotka julki tultuaan saattavat provosoida terroristeja tai jopa kokonaisia valtioita entistä pahempiin kostotoimiin."\nEi taida olla wikileaksin syy, jos tämä saa tietää että jokin valtio on tehnyt jotain sellaista jonka joku tahtoisi kostaa.\nSiis, USA itse tekee mitä tahtoo, ja sitten kaikki pitäisi pitää salassa? Eikö olisi parempi että tiedetään vääryyksien paljastuvan herkästi?\nValtio ei ole yksityishenkilö. Valtiollakin on hyvä olla jonkinlainen yksityisyyden suoja, mutta rajansa silläkin.\nJos minä saisin pitävät todisteet siitä, että tuntemani henkilö olisi murhannut jonkun, eikö minulla ole velvollisuus siitä kertoa? Eikö samoin valtion kanssa?\n5. joulukuuta 2010 klo 21.53\n"Ei taida olla wikileaksin syy, jos tämä saa tietää että jokin valtio on tehnyt jotain sellaista jonka joku tahtoisi kostaa."\nKas kun Wikileaks ei paljasta pelkästään vääryyksiä, vaan esim. salaisia asiakirjoja missä on tietoa, joka rikollisten/terroristien käsiin päätyessä voi johtaa todelliseen vaaraan myös monia viattomia. Näissä tapauksissa Wikileaksin käytös on mielestäni aika arveluttavaa. Ihmisoikeusrikkomusten tms paljastaminen mielestäni hyvä asia, joten tapauksessa on kyllä kaksi puolta...\n6. joulukuuta 2010 klo 10.41\n2. anonyymi taas täällä. Sattuipa hassuun aikaan, mutta Soininvaaran blogauksen mukaan "Wikileaks on paljastanut Yhdysvaltain laatiman luettelon kohteista, jotka olisivat terroristeille erityisen helppoja kohteita saada aikaan suurta tuhoa". Lähdettä hän ei tarjonnut, eikä mm. Hesarissa ole asiasta vielä mitään mainintaa.\nMinusta tämä on ehkä vähän vääränlaista "pahan" valtion kiusaamista. Sivullisten kohtaloa voisi ehkä hieman miettiä, non?\nNo voihan olla, että jenkit ovat edenneet painostuksessaan tasolle, jota Assange ei enää siedä, ja tällaisia hyvin arkaluontoisia paljastuksia on tehty heidän taltuttamisekseen. Silti huolettaa, ketkä kaikki syyttömät joutuvat tämän nokittelun seurauksena kärsimään.\nToki olen itsekin periaatteessa sitä mieltä, että niin makaa kuin petaa. Valheellisesti toimivan valtion kieroilut on hyvä saattaa julki, jotta tulevaisuudessa valtiot miettisivät toimiaan hieman tarkemmin. Mutta onko tämä kaikissa tapauksissa pelkästään hyvä juttu? Entä jos tullaan samalla avittaneeksi vielä valheellisemman ja kieromman valtion toimintaa?\nItselläni ei ole tähän kysymykseen vastausta.\n6. joulukuuta 2010 klo 12.38\n...eikun siis olihan Hesari tehnyt juttua, en vaan heti huomannut:\nMä ymmärsin niin, että niissä listoissa mainitut kohteet olivat kyllä ihan tiedossa olevia kohteita, siis julkisia sun muuta. Tietysti se, että ne erikseen kootaan listalle ja otsikoidaan "Nää on kriittisiä", voi toki olla riskiä kohottavaa, mutta ei voi ainakaan sitä sanoa, että ilman tätä terroristit eivät olisi koskaan tajunneet harkitakaan niitä.. :>\nEn kiellä, etteikö asiassa olisi ongelmallisuuksia. Mutta toisaalta, olen taas tässäkin taipuvainen ajattelemaan sitä, että jos länsimaat esimerkiksi kuorossa kiittelisivät Wikileaksia ja alkaisivat ottaa toimia tapojensa parantamiseksi, voisi taas lopputulos olla paljon parempi. Ja ehkäpä Wikileakskin sitten nostaisi rimaansa julkaista? No, en tiedä.\nMinusta silti republikaanien Ron Paul sanoi erinomaisen hyvin: "Where truth becomes treason, we're in big trouble." Ja tätä ennen myös "In a free society we are supposed to know the truth."\nTästähän päästäänkin varsinaisen, ikiaikaisen dilemman pariin: entä jos totuus on joillekin mahdollisesti vaarallinen tai haitallinen? "Tieto lisää kärsimystä." Entä jos totuuden salaaminen pelastaa henkiä, mutta rapauttaa tai jopa vie meiltä oikeuksia tai vapautta - vapautta tietää totuus ja päättää kaiken tarjolla olevan tiedon pohjalta toivon mukaan viisaasti? Onhan myös terrorisminvastaisessa sodassa viety oikeuksia ja perusturvaa perustellen sitä juurikin kansallisen turvallisuuden ja henkien pelastamisen kautta.\nTosin, vielä ei tiettävästi edes ole, kuten sanottua, kukaan kuollut Wikileaksin takia....\nTämä on äärimmäisen kiehtova aihe jurikin tällaisen moraalifilosofisen pohdikelun ansiosta, ja tosiaan, dilemma itsessäänhän ei ole mitenkään uusi tai ennennäkemätön. Nyt voitaisiinkin siis alkaa katsomaan historiaa ja sitä, miten siellä, sen mitä tiedämme, on valittu tällaisissa tilanteissa, ja mihin ne päätökset ovat johtaneet ja mitä niistä on seurannut.


Rautia K-maatalous Vöyri juhlistaa 40-vuotissynttäreitään ja myymäläuudistuksen valmistumista 22.-23. tammikuuta. Juhlahulinoissa on tarjolla monenmoista tapahtumaa ja esittelyä. Lisäksi kauppa tarjoaa kakkukahvit ja grillimakkarat kaikille asiakkailleen.\nKuvassa vasemmalta Fredrik Kattil, Maria Finnström, Tom Finnström ja Håkan Kattil.\nAsiakaspalvelu on keskitetty palvelupisteisiin, joissa asiakas saa kokonaisvaltaista palvelua, tuotteiden valinnasta aina avaimet käteen –asennuspalveluun asti.\nVöyrin Rautia K-maatalouden kauppias Fredrik Kattil iloitsee laajennetuista myymälätiloista ja kaupan uudesta, raikkaasta ilmeestä. – Laajennuksen myötä pystymme tuomaan tuotteet paremmin esille ja lisäämään valikoimaa merkittävästi, kertoo Fredrik.\nTilaa ja nouda –palvelusta helpotusta kiireeseen\nRautia K-maatalous Vöyri on aloittanut verkossa toimivan Tilaa ja nouda –palvelun. – Palvelussa keräämme netistä tilatut tavarat asiakkaalle valmiiksi varastoon. Tuotteet ovat haettavissa noutovarastoltamme kolmen tunnin sisällä tilauksesta, mutta kuljetamme ne tarvittaessa myös työmaalle, kertoo kauppias. Lisätietoa palvelusta osoitteesta https://www.rautia.fi/verkkokauppa\nKauppa juhlistaa 40-vuotissyntymäpäiviään monenmoisen markkinahulabaloon merkeissä. Lapsille on luvassa poniratsastusta lauantaina klo 12-14 ja kauppa tarjoaa kaikille asiakkailleen makkaraa ja kakkukahvit perjantaina ja lauantaina. Juhlissa on mukana myös laaja joukko tuote-esittelijöitä ja kaupan pihamaalla pääsee tutustumaan muun muassa Claasin traktoreihin ja Norcarin pienkuormaajaan.\nKauppias Fredrik Kattil, Rautia K-maatalous Vöyri, puh. 0500 260 058\nRautia (www.rautia.fi) on ammattitaitoinen, paikallinen kumppani, joka tarjoaa oikeat rakentamisen ja remontoinnin tuotteet sekä palvelut sujuvasti luotettavaan hintaan. Olemme maamme laajimpia rautakauppaketjuja ja palvelemme rakentajia ja remontin tekijöitä ympäri Suomen yli 90 kaupalla - Tammisaaresta Ivaloon.\nK-maatalous-ketju (www.k-maatalous.fi) muodostuu 81 K-maatalous-kaupasta. K-maatalous-kauppiaiden asiakkaita ovat maatalousyrittäjät, koneurakoitsijat sekä hevosalan ammattilaiset ja harrastajat. K-maatalous tarjoaa luotettavasti, kilpailukykyisesti ja ammattitaitoisesti maa- ja metsätaloustuotannossa tarvittavat koneet, tarvikkeet ja palvelut sekä tekee viljakauppaa. Ketjun vahvuuksia ovat tuotevalikoiman, palveluiden ja jälkimarkkinoinnin kattavuus sekä oman alueensa ja paikalliset olosuhteet tuntevat K-maatalous-kauppiaat.\nK –jotta kaupassa olisi kiva käydä.\nAvainsanat: Rautia K-maatalous Vöyri, Kattil\nInarilaiset saavat uuden K-Marketin\nK-RYHMÄ ALUETIEDOTE 23.3.2020 Inarissa avataan torstaina 26.3. klo 10 uusi upea K-Market osoitteessa Inarintie 45. Kauppiaana toimii Pirkko Rajaluoto.\nKoronavirus on tuonut muutamia kysymyksiä myös verkkokaupallemme. Listasimme ruoan verkkokauppatilaamiseen liittyviä vastauksia ja käytäntöjä poikkeuksellisessa tilanteessa.


Ilmoituksen osoite: https://tyopaikat.oikotie.fi/tyopaikka/1201099\nEtsimme nyt reippaita ja asiakaspalveluhenkisiä KEIKKASIIVOOJIA tiimiimme Ouluun.\nISS siivouspalvelut huolehtii kiinteistöjen ja toimitilojen puhtaanapidosta ja viihtyvyydestä osana asiakkaidensa päivittäistä hyvinvointia. Meillä vastaat eri asiakaskohteidemme ylläpitosiivouksesta ja peruspesuista keikkaluonteisesti ja sijaisuuksia tehden. Työaika sijoittuu arkisin ja viikonloppuisin klo 6-14 välille. Työsuhde on vakituinen ja tarvittaessa töihin kutsuttavan sopimus, jossa työtunteja kertyy tarpeen mukaan noin 20h/vko.\nViihdyt tehtävässä, jos olet joustava ja sinulla on tunnollinen ja oma-aloitteinen työote. Nautit välillä nopeastakin työrytmistä, eivätkä vaihtuvat työkohteet saa sinua hämmentymään. Työssäsi tarvitset peruspesutaitoa, hyvää peruskuntoa sekä positiivisen asenteen työntekoon. Eduksi katsomme alan koulutuksen ja aikaisemman kokemuksen siivoustyöstä sekä mahdollisuuden oman auton käyttöön.\nTuntuiko tehtävä omalta? Liity mainioon työporukkaamme täyttämällä hakemuksesi jo tänään osoitteessa www.iss.fi. Hakuaika päättyy 25.11.2018 ja työ alkaa sopimuksen mukaan.


Pakkaset kiristyvät sunnuntaina ja jatkuvat ensi viikon lopulle myös Etelä-Suomessa: ”Nyt on todella kylmät oltavat” - Kotimaa | HS.fi\nPakkaset kiristyvät sunnuntaina ja jatkuvat ensi viikon lopulle myös Etelä-Suomessa: ”Nyt on todella kylmät oltavat”\nPakkasen purevuutta lisää idän ja koillisen väliltä puhaltava tuuli, joka voi olla navakkaa tai jopa kovaa merialueilla.\nPakkanen jatkuu maan eteläosissa ennusteiden mukaan ensi viikon loppupuolelle saakka. Kuva: Vesa Moilanen / Lehtikuva\n4.12.2021 17:41 | Päivitetty 5.12.2021 7:50\nEteläisessä Suomessa pakkanen kiristyy Ilmatieteenlaitoksen päivystävän meteorologin Iiris Viljamaan mukaan lauantai-illan ja sunnuntain aikana.\n”Pilvisyyttä on jonkin verran etelässä, mutta se on selkiintymään päin, ja samalla sää on kylmenemään päin. Merialueilla on navakkaa tai välillä kovaakin tuulta ja kylmä viima lisää pakkasen purevuutta. Tuulen suunta on idän ja koillisen väliltä. Nyt on todella kylmät oltavat Etelä-Suomea myöten.”\nViljamaan mukaan säätilanteeseen ei ole luvassa suuria muutoksia muutamaan päivään. Etenkin rannikon tuntumassa on tiedossa kylmää ja tuulista säätä.\nSunnuntai-iltana pakkasta voi olla Uudenmaan pohjoisosissa 18 tai jopa 20 astetta. Pakkasessa on siis havaittavissa selvää kiristymistä.\nLumea kaipaaville on tiedossa ikäviä uutisia, sillä vaikka merialueella on tiedossa lumisateita, maihin asti ne eivät yllä.\n”Suomenlahdella voi esiintyä lumikuuroja parin päivän ajan, mutta luultavasti ne pysyvät merellä eivätkä ole rantautumassa maihin”, Viljamaa sanoo.\nMaanantaina eli itsenäisyyspäivänä pakkanen on kireää kautta maan, ja enimmäkseen luvassa on poutaa. Lämpötila vaihtelee 15–17 pakkasasteen välillä, etelässä puolestaan pakkasasteita on noin kymmenen.\nTalviset pakkaset jatkuvat Viljamaan mukaan myös etelässä useita päiviä.\n”Vasta ensi viikon lopulla tuulen suunta kääntyy etelän puolelle ja pakkaset vähän hellittävät perjantain ja viikonlopun aikana viimeistään, ehkä jo torstain aikana.”\n”Perjantaina lounaasta tuleva matalapainealue on jo melko lähellä ja säätyyppi voi muuttua sateisemmaksi. Lunta voi tulla silloin etelä- ja länsiosaan maata. Viikonlopun aikana Ahvenanmaalla ja saaristossa lämpötila kääntyy plussan puolelle.”\n”Maan itä- ja pohjoisosissa pakkaset kuitenkin jatkuvat viikonloppunakin. Sielläkin tosin pakkaset hieman hellittävät ja pakkasasteita on noin viidestä kymmeneen.”


Naiset-Collegetakit | Streetwear-muotia verkkokaupasta | DefShop\nnaisten takit naisille\nCollegetakit valittu Tällä hetkellä tarkennettu Kategoria: Collegetakit\n27.39 - 121.39\nUrban Classics Inset College Collegetakit harmaa\nUrban Classics Inset College Collegetakit sininen\nUrban Classics Ladies Lace College Collegetakit musta\nUrban Classics Ladies Organic Inset College Collegetakit musta\nUrban Classics College Collegetakit musta\nHinta alennettu € 51,99 että € 27,39 sis. arvonlisäveron\nUrban Classics Inset College Collegetakit musta\nUrban Classics Ladies Nylon Collegetakit musta\nDe Ferro Strong Army Bsj Collegetakit\nHinta alennettu € 463,99 että € 121,38 sis. arvonlisäveron\nNaisten collegetakit ― kampukselta muodin metropoleihin\nNaisten college-takit eivät ole enää vain elitistinen yliopisto-opiskelijan vaate vaan ne kuuluvat jokaisen naisen vaatekaappiin. Collegetakit ovat sporttisia, rentoja ja mukavia ― ehdottomasti parhaita edellytyksiä uudelle suosikkivaatteellesi.\nMistä naisten collegetakki on lähtöisin?\nNaisten college-takit ovat kotoisin suoraan maailman arvostetuimman yliopiston kampukselta: Harvardista. Yliopiston pesäpallotiimi aloitti toimintansa vuonna 1865 ja myöhemmin yliopisto perusti myös jalkapallojoukkueen, joiden parhaat pelaajat pukeutuivat yliopiston alkukirjaimella varustettuihin collegetakkeihin. Trendi alkoi kasvaa ja pian muilla yliopistoilla ja niiden huutosakkitiimeillä oli omat collegetakkinsa. Naisten collegetakki oli syntynyt. Alun perin villapuseron tyylisestä takista tuli sporttinen puserotakki. Klassinen naisten collegetakki koostui kahdesta eri materiaalista: villaisesta etuosasta ja nahkaisista hihoista. Takkien kirkkaat värit valittiin yleensä yliopiston värien mukaan ja tästä syystä naisten collegetakki identifioi käyttäjänsä tietyn yliopiston edustajaksi. Naisten college-takit tulivat lopulta kaikkien saataville, ja jokainen saattoi pukeutua ylpeästi minkä tahansa yliopiston väreihin.\nNaisten verryttelytakit ja collegetakit katutyylin kantavana voimana\nSuuret urheilujoukkueet, kuten LA Raiders ja New York Knicks, ottivat baseball-takit valikoimiinsa muuttamalla tyylin hiukan sporttisemmaksi ja lisäämällä tiimin logon takkiin. Näin joukkueet tekivät tutusta, arvostusta nauttivasta vaatteesta huikean suositun fanituotteen. Pukeutumalla collegetakkiin fanit saattoivat tunnustaa suosikkijoukkueensa värejä ja näyttää kenen joukoissa he seisovat. Rap-legendat, kuten Run D.M.C. ja N.W.A., ottivat tyylin omakseen ja muuttivat sen statuksen kesystä opiskelijavaatteesta katu-uskottavaksi hiphop-asuksi. Nyttemmin myös huippusuunnittelijat, kuten Marc Jacobs ja Isabel Marant, ovat osoittaneet kiinnostuksensa tätä legendaarista vaatekappaletta kohtaan ja lisänneet hiukan luksusta takin sporttiseen ilmeeseen. Olitpa suunnitellut panostavasi collegetakkiin kunnolla tai hiukan taloudellisemmin ― nämä trendikkäät naisten takit ovat saatavilla monissa eri tyyleissä pelkistetyistä yläluokkaisiin\nNaisten collegetakkien klassinen malli\nPerinteinen collegetakki on melko lyhyt ja se ulottuu juuri lantion kohdalle. Sen mukava muoto antaa tilaa liikkua vapaasti ja elastiset hiha- ja helmaresorit luovat takkiin sporttisen siluetin. Myös lyhyt, ribattu kaulus ja nappi- tai vetoketjuviimeistely takin edustassa ovat collegetakille tyypillisiä piirteitä. Sivutaskut ja kontrastiväriset hihat, kaulus sekä hihansuut tekevät tyylistä täydellisen.\nTyylin luominen naisten collegetakin avulla\nOlipa tyylisi rento, hienostunut tai trendikäs ― nämä moni-ilmeiset vapaa-ajan takit sopivat lähestulkoon mihin tahansa tyyliin.\nAndrogyynin, poikamaisen ilmeen saat aikaan yhdistämällä collegetakkisi tiukkoihin farkkuihin, väljään T-paitaan ja yksinkertaisen tyylikkäisiin tennareihin. Näin luot nopeasti seuraavalle kaupunkikierroksellesi sopivan asun.\nSe, joka mielii elegantimpaa ilmettä, mutta ei halua tyylin näyttävän liian klassiselta, voi rikkoa pukeutumissääntöjä ja yhdistää naisten collegetakin eleganttiin kotelomekkoon. Kevyesti olalle heitettynä takkisi ei yksinomaan lämmitä vaan tekee myös tyylisi rennoksi.


Wasa Royalsin naiset tähtäävät sunnuntaina kotivoittoon | Ikkuna\nPaikalliset Julkaistu 16.07.2021 12:00\nWasa Royalsin naiset tähtäävät sunnuntaina kotivoittoon\nVuosi sitten Wasa Royals perusti naisille oman amerikkalaisen jalkapallon joukkueen. Seuraava näytönpaikka on kotiottelu Oulua vastaan, joka pelataan sunnuntaina.\nPäävalmentaja Juuso Saikon mukaan ensimmäisen vuoden tavoitteena oli sisäistää laji naisten kanssa ja rakentaa kilpailukykyinen joukkue. Nyt joukkue pelaa ensimmäistä kauttaan naisten I-divisioonassa.\nKauden kolmannesta ottelusta viime viikolta tuli ensimmäinen kotivoitto, kun Jyväskylän Jaguersit voitettiin lukemin 49-0.\n– Peli meni käsikirjoituksen mukaan. Meillä ei ollut hätää missään vaiheessa peliä ja onnistuimme kaikessa, päävalmentajaa tuurannut, puolustuksen takakentän valmentaja Pasi Roimela kertoo.\nRoimelan mukaan naiset olivat valmistautuneet otteluun viikon verran. Aiemmin joukkue on voittanut yhden ja hävinnyt toisen ottelunsa.\n– Totta kai jokaisesta ottelusta löytyy parannettavaa, mutta kokonaisuutena saimme onnistumisia joka pelaajalle. Lopputulema oli täydellinen ja luulen, että vastustajakin yllättyi, että pelaamme oikeasti ensimmäistä kauttamme, Roimela lisää.\nSeuraava kotiottelu Oulua vastaan pelataan sunnuntaina. Se on Roimelan mukaan näytön paikka, ja yleisön tuomaa tunnelmaa tarvitaan.\n– Pelistä Northern Lightsiä vastaan tulee kuuma. He ovat sarjan ainoa tappioton joukkue tällä hetkellä. Meidän tulee palautua ja treenata hyvin, jotta pääsemme haastamaan Oulua, Roimela sanoo.\nRoimela on erittäin tyytyväinen nykyiseen joukkueeseen, sillä kaikilla pelaajilla on enemmän tai vähemmän urheilutaustaa. Myös fysiikka ja peliäly ovat kunnossa.\n– Lisäksi pelaajat, jotka ovat aiemmin pelanneet amerikkalaista jalkapalloa, löytyvät juuri niiltä kriittisiltä pelipaikoilta, joissa tarvitaan kokenutta pelaajaa.\nRoimela ylistää myös valmennustiimiä, joka koostuu seitsemästä entisestä pelaajasta. Jokainen valmentaja edustaa yhtä pelipaikkaa, mikä takaa pelaajille hyvin yksilöllistä valmennusta.\n– Joukkueella on halu kehittyä, pelata ja oppia. Jokainen tietää, että treeneihin tullaan vetämään täysiä kovalla asenteella, ja sitoutuneisuus on järjettömän hyvä. Juuri näillä eväillä on hyvä lähteä eteenpäin, sillä nälkähän kasvaa aina syödessä, Roimela sanoo.


Musiikki arkistot - Sivu 3 3:stä - Totuus\nGimpin 2.6-versio ei saa auki 50D:n raakakuvia, mutta osaa avata niistä Adoben työkalulla muunnetut DNG-tiedostot. Uusi Gimp sisältää UFRaw Photo Loader -lisäosan, jolla voi tehdä kuvalle säätöjä ennen kuvan varsinaista avaamista Gimpissä. Saas nähdä olisiko tästä pysyvämmäksi työkaluksi. Tai saisivatko viiskymppiselle suoran tuen seuraavien neljän viikon kuluessa?\nTämmöinen isoja tasaisia pintoja sisältävä kuva näyttää JPEGiksi tallennettuna siltä, kuin siinä olisi pysty- ja vaakasuoria kankaan kuituja – varsinkin ulkoisessa 19 tuuman ViewSonic-töllöttimessä, ei niinkään MacBook Pron omassa ruudussa. Ja sitä pahemmin, mitä enemmän unsharp maskia tuli Gimpissä käytettyä. Digikuvauksen ilmaisuus: pitää varmaan seuraavaksi hankkia tuhannen euron töllötin, että pystyy kunnolla käsittelemään kuvia.\nJa Gimp hävittää exif-tiedoista alkuperäisen kameran tallentaman kuvausajan. Löytyisiköhän jostakin asetus, ettei se tekisi niin.\nKategoria(t): Musiikki Avainsanat: Mikkeli, tekotaide, valokuvaus\nKappaletta Mourning Coffee äänitetään.\nKappaletta Mourning Coffee äänitetään keittiössäni.\nTämän tilanteen jälkeen käytetään Miller Pucketten MSP-objektia bonk~ ja Liven MIDI-efektiä Scale (pienellä opettelulla koko homman voisi tietysti tehdä Maxillä). Niitä sopivasti vääntelemällä ja kuuntelemalla saadaan aikaan rytmit ja sävelasteikot, ja näin tuotettu MIDI-data nuotinnetaan.\nKategoria(t): Musiikki Avainsanat: kahvi, konemusiikki, sävellys\nKategoria(t): Musiikki Avainsanat: konsertit\nPyytämättä ja yllätyksenä -kappaleen varustus Hyvinkään orkesterin Syyssoikossa.


Työeläkevakuutusyhtiö Varman kiinteistöjen ylläpitoa kehitetään portfoliotasolla | Skol\nTyöeläkevakuutusyhtiö Varman kiinteistöjen ylläpitoa kehitetään portfoliotasolla\n24.9.2020 klo 11.02\nVuosien varrella Varma on laajentanut yhteistyötään Granlundin kanssa kokonaisvaltaiseksi kumppanuudeksi. Johdon konsultointipalveluilla eläkevakuutusyhtiötä autetaan strategisessa portfoliotason kunnossapidossa, investointien suunnittelussa ja toimenpiteiden priorisoinnissa.\nYhteistyö Työeläkevakuutusyhtiö Varman kanssa alkoi noin 70 toimisto- ja liiketilakiinteistön kattavilla kuntoarvioilla. Pikkuhiljaa kumppanuus on laajentunut portfoliotasoiseksi kiinteistöjohtamiseksi, joka tähtää suunnitelmallisuuteen ja ennustettavuuteen.\n”Kuntoarvioiden yhteydessä teetimme myös PTS-suunnitelmat systemaattisesti kaikista kohteistamme, mikä antoi paremman varmuuden kiinteistöjen kunnosta”, kertoo Varman toimitilajohtaja Toni Pekonen. ”Tavoitteena oli alusta lähtien parantaa ylläpitokustannusten ennustettavuutta.”\nYhteistyötä kehitetään koko ajan eteenpäin, mikä luo kiinteistöjen ylläpitoon säännönmukaisuutta. ”Etsimme sopivia työkaluja tukemaan sekä Varman kiinteistöjohtamista että operatiivista ylläpitotoimintaa”, kertoo Granlundin asiakkuuspäällikkö Haidar Medallal. Hänen mukaansa tyypillinen haaste monessa organisaatiossa on, että esimerkiksi talouspäälliköt katsovat kiinteistöjä eri näkökulmasta kuin kiinteistömanagerit. ”Meidän tehtävämme on yhdistää eri näkökulmat ja luoda yhtiön sisälle yhteinen kieli. Silloin johto saa kiinteistöjen tilanteesta hyvän kokonaiskuvan.”\n”Granlundin palvelutarjonnan suurimpana etuna on osaamisen laaja-alaisuus.”\nCapex-hallinta jalkauttaa strategian kiinteistöjen ylläpitoon\nYhteistyön pääpaino on tällä hetkellä jatkuvassa Capex-hallinnassa, joka ohjaa kiinteistöjen korjaustoimenpiteiden budjetointia ja toteutusta portfoliotasolla. ”Jokainen kiinteistö on erilainen, ja siksi kiinteistöjen vertailu vaatii toimivaa yhteismitallistamista”, Medallal korostaa. Tavoitteena on säilyttää rakennusten tekninen arvo ja varmistaa käyttäjille toimivat, turvalliset ja terveelliset tilat.\n”Meidän on tärkeää kohdistaa korjaustoimenpiteet oikein”, Pekonen sanoo. ”Näin varmistamme, että kohteemme ovat asianmukaisessa kunnossa ja vältämme myös ylikorjaamista.” Granlundin konsulttien vahvuutena on ymmärrys erilaisten asiakkaiden tarpeista aina suomalaisista kunnista kansainvälisiin rahastoihin. ”Autamme nostamaan Capex-hallintaan asiakkaan strategian mukaisia asioita. Varmalla niitä ovat esimerkiksi hiilineutraalius ja energiatehokkuus”, Medallal sanoo.\nJotta Capexissa keskitytään oikeisiin asioihin, kunkin toimenpiteen kokonaisvaltaiset vaikutukset on arvioitava etukäteen. ”Kun esimerkiksi ympäristövaikutukset määritellään ennakkoon, yhtiön strategiaa pystytään viemään käytännön ylläpitoon suunnitelmallisesti”, toteaa Granlundin kiinteistö- ja ympäristöjohtamisen ryhmäpäällikkö Susanna Sairanen.\n”Tavoitteena on lisätä tulevien ylläpitokustannusten ennustettavuutta.”\nKokonaisvaltainen osaaminen luo synergiaetuja\nGranlundin koko palvelutarjonnan kattava hyödyntäminen tuottaa Varmalle synergiaetuja. ”Granlundin palvelujen suurimpana etuna on meidän kannaltamme osaamisen laaja-alaisuus”, Pekonen sanoo. Konsultointipalvelujen lisäksi yksi Varman hyödyntämistä työkaluista on Granlund Manager -ohjelmisto.\n”Ennen hajallaan ollut kiinteistöjen ylläpitotieto kerätään nyt keskitetysti Granlund Manageriin, mikä helpottaa tiedon löydettävyyttä ja tehostaa ylläpitotoimenpiteiden suorittamista”, Pekonen korostaa. ”Olemmekin siirtämässä parhaillaan myös kiinteistöjen sähköisiä huoltokirjoja Manageriin.”


Samppanjaguru neuvoo: ”Näin saat kaiken irti samppanjasta”\nJos haluat optimoida samppanjan maun, valitse magnum-kokoinen pullo, samppanja-asiantuntija, Master of Wine Essi Avellan toteaa.\n29.11.2016 klo 18:20\nPullokoko vaikuttaa merkittävästi samppanjan makuun. Siksi arvostetussa Champagne Sparking Wine World Championships -kilpailussa arvioidaan normaalikokoisten pullojen ohella myös magnumeita eli 1,5 litran kokoisia pulloja.\nMaster of Wine Essi Avellan suosii itse magnum kokoisia samppanjapulloja niiden hienostuneemman maun, juhlavuuden ja riittoisuuden takia.\n‒ Magnum-pullossa samppanjan maku tulee paremmin oikeuksiinsa kuin 0,75 litran pullossa. Pääsyy magnumin maun ylivertaisuuteen on pullon puolet pienempi happimäärä suhteessa sen sisältämään samppanjaan, onhan molemmilla pulloilla samankokoiset kaulat. Magnum-pullossa samppanjalla on merkittävästi vähäisempi taipumus oksidoitua, Avellan perustelee eroa.\nHän jatkaa, että magnumin makua parantaa myös samppanjan toinen käyminen, joka tapahtuu vähäisemmän hapen takia myöhemmin ja keskimäärin kahdeksan päivää pidempään kuin perinteissä pull\nNäin saat kaiken irti samppanjan mausta\nJotta samppanjan ominaisuudet pääsevät kunnolla esiin, kiinnitä huomiota sen tarjoiluun.\nEnnen tarjoilua jäähdytä samppanjaa muutaman tunnin ajan jääkaapissa - ei kuitenkaan pakastimessa.\nJäähdytyksen voi tehdä myös tyylillä laittamalla pullo samppanja-cooleriin, joka täytetään jäillä ja kylmällä vedellä. Siinä samppanja jäähtyy noin puolessa tunnissa.\nIhanteellinen lämpötila on usein kahdeksan astetta, jolloin juoman aromit pääsevät oikeuksiinsa.\nKuivattu pullo suunnataan poispäin ihmisistä 45 asteen kulmassa.\nSamalla, kun korkin päällä oleva sidelanka kierretään auki, korkkia pidetään paikoillaan peukalolla. Kun lanka on saatu auki, otetaan tukeva ote korkista ja kierretään pulloa - ei korkkia. Korkin liikettä hidastetaan niin, että paine työntää sen vähitellen ulos.\nLasillakin on väliä\nAvellan kertoo lopuksi anekdootin Winston Churchillistä ja magnumista. Churchillin kerrotaan todenneen, että magnum on hyvä pullokoko kahdelle herrasmiehen lounaalle, silloin kun toinen ei juo.\nChampagne Sparking Wine World Championships 2016 (CSWWC) -kilpailussa magnum-pullojen sarjassa voitti hiljattain kultaa G.H. Mumm Cordon Rouge Brut.


Kylpylähotelli Rauhalahti | Kuopio - Kokoustilat\nKokouspaikaksi Kuopion Rauhalahti\nKylpylähotelli Rauhalahti tarjoaa luonnonläheisen ja inspiroivan ympäristön eri kokoisille kokouksille ja kongresseille Kuopiossa, Kallaveden läheisyydessä. Käytössäsi on kokoustiloja huippuvarustellusta 200-paikkaisesta auditoriosta aina pelkistettyyn Jätkänkämpän laavuun asti. Rauhalahti tarjoaa myös ison, ilmaisen parkkipaikan, ja paikallisliikenteen bussillakin pääsee Kuopion keskustasta pihaan usean kerran tunnissa. Kokouksen oheen tai kokonaiseksi päiväksi Rauhalahdessa on tarjolla monenlaista ohjelmaa - erikoisuutena Kurlaus ja uutuutena loimulohikurssi. Autamme sinua mielellämme järjestelyissä.\nTutustu kokoustiloihimme, klikkaa tästä!\nTila Koko m2 Luokka U-pöytä Diplomaatti Ravintola\nAuditorio 173 200\nPihkova 80 40 20 30\nMinneapolis 60 30 15 20\nJönköping 22 10\nSaunakabinetti 36 15 15\nRavintola Estradi 650 320 220\nRavintola Sofia C 170 60 30 30 130\nRavintola Club R 190 30 20 60\nJätkänkämppä 232 50 20 30 130\nMajoittuville kokousvieraillemme pääkokoustila AV-välineineen veloituksetta. Lisätilat sopimuksen mukaan.\nKatso tästä kokouspaketit tai pyydä tarjous.\nKylpyläkerroksessa sijaitsevien kokoustilojen yhteydessä on aulatilaa, jossa voi järjestää näyttelyitä ja kahvituksia.\nSuuri kokous Kuopiossa - Auditorio jopa 200 henkilölle\nKylpylähotelli Rauhalahden Auditorio on kooltaan 173 m² ja siellä on 180 istumapaikkaa (lisätuolein maksimissaan 200 paikkaa). Tilassa on huippumoderni kokoustekniikka ja mm. induktiosilmukka. Tervetuloa tutustumaan!\nPihkova on muunneltava kokoustila\nPihkova on kooltaan 80 m². Luokkamuodossa paikkoja sinne saadaan kokoukseen 40 henkilölle, U-muodossa 20 henkilölle ja Diplomaattimuodossa 30 henkilölle. Tilassa on vakiovarusteena valkokangas, fläppitaulu, PC, datatykki ja nopeat internetyhteydet.\nMinneapolis on kooltaan 60 m². Luokkamuodossa kokouspaikkoja sinne saadaan 30 henkilölle, U-muodossa 15 henkilölle ja Diplomaatti–muodossa 20 henkilölle. Kokoustila on myös jaettavissa haitariovella kahteen osaan, ja kumpaankin puolikkaaseen on oma sisäänkäynti, joten se sopii erinomaisesti myös ryhmätöihin. Minneapoliksessa on kokouksen vakiovarusteena valkokangas, fläppitaulu, PC, datatykki ja nopeat internetyhteydet.\nKokoustila Jönköping on kooltaan 22 m² ja siinä on diplomaattipöytä kokoukseen 8 hengelle. Tarvittaessa tilaan mahtuu 10 henkilöä. Jönköpingissa on vakiovarusteena valkokangas, fläppitaulu, PC, datatykki ja internetyhteys.\nSaunakabinetti on kylpylän yhteydessä ja toimii myös mainiosti kokous- ja ryhmätyötilana. Saunakabinettiin mahtuu kokoukseen 10-15 henkilöä ja sinne on saatavana kaikki AV-välineet. Kabinetissa on internetyhteys.\nRauhalahden ravintolat muuntuvat myös kokouskäyttöön\nEstradi -ravintolassa on hulppeat 700 m². Tila kohoaa portaittain, joten ympäröiviltä tasoilta on alas parketille ja esiintyjäkorokkeelle hyvä näkyvyys.Tuoleilla tilaan saadaan paikkoja kokoukseen noin 360 henkilölle. Ravintolamuodossa istumapaikkoja on 250 henkilölle. Kun pöydät ja tuolit viedään pois, tilaa on jopa 800 henkilölle. Kun Estradi ja Club R yhdistetään, paikkoja on noin 1000 henkilölle.\nEstradilla on 2 jättiscreeniä ja Club R:llä 2 jättiscreeniä, joihin kaikkiin saadaan sama välitettyä kuva ja ääni. Sofia C ja Old Man Lode voidaan tarvittaessa liittää samaan järjestelmään.\nEstradille kokoukseen AV-välineiksi veloituksetta valkokangas, fläppitaulu, mikrofoni, DVD, PC, datatykki ja nopeat internetyhteydet.\nRAVINTOLA SOFIA C\nRavintola Sofia C kokouskäytössä\nSofia C -ravintolassa on tilaa 170 m². Tilan keskiosaan saadaan paikat kokoukseen luokkamuodossa 60 henkilölle, U -muodossa 30 henkilölle ja Diplomaatti –muodossa 30 henkilölle.\nRavintolamuodossa istumapaikkoja on 170 henkilölle. Kun pöydät ja tuolit viedään pois, tilaa on 200 henkilölle. Sofia C:n kokoukseen AV -välineiksi suuri valkokangas, fläppitaulu,PC, datatykki ja nopeat internetyhteydet.\nRAVINTOLA CLUB R\nClub R -ravintolassa on tilaa 190 m². Tilan keskiosaan saadaan paikat kokoukseen luokkamuodossa 30 henkilölle, U –muodossa 20 henkilölle ja Diplomaatti –muodossa 20 henkilölle. Ravintolamuodossa istumapaikkoja on 60 henkilölle. Kun pöydät ja tuolit viedään pois, tilaa on 150 henkilön cocktailtilaisuuksiin.\nClub R:n kokoukseen AV -välineiksi suuri valkokangas, fläppitaulu,PC, datatykki ja nopeat internetyhteydet.\nRENNOMPIIN KOKOUKSIIN JÄTKÄNKÄMPPÄ\nJätkänkämppä soveltuu rennompiin kokouksiin.\nPirtinpöydistä ja –penkeistä saa kokoukseen luokkamuodon 50 henkilölle, U –muodon 20 henkilölle ja Diplomaatti –muodon 30 henkilölle. Kokouspäivien ruokailut ja kahvitukset järjestetään Jätkänkämpällä tai sopimuksen mukaan kylpylähotellin ravintolassa. Kokousvälineinä valkokangas, fläppitaulu, PC, datatykki ja nopeat internetyhteydet.\nKatso tästä Jätkänkämpän kokouspaketit.\nLEPPOISA LAAVUKOKOUS LUONNON HELMASSA\nLaavulla, luonnon keskellä ja nuotion äärellä syntyy luovimmat ideat ja keskustelut. Soveltuu pienryhmille (10-12 henkilöä), lisäpenkkejäkin saatavissa. Uutta!: Päivään voi sisällyttää myös loimulohikurssin laavulla.